Το περίεργο ημερολόγιο του κυρίου Μανιτάρη Κάπα: Δεκεμβρίου 2016\nΚαλές γιορτές και άλλα μνημίδια\nΚαλά Χριστούγεννα, καλή Πρωτοχρονιά, «γιο-χο-χό και μια μπουκάλα ρούμι»…\nΌχι περίμενε, αυτό είναι από άλλη ιστορία, αν και για κάποιους ίσως να περιγράφει επαρκώς το εορταστικό πνεύμα.\nΕν πάση περιπτώσει, σήμερα σας έχω ένα «Xmas special», μια εορταστική έκδοση για το τι ακριβώς είναι τα Χριστούγεννα και η Πρωτοχρονιά, και κυρίως τι θα έπρεπε να είναι.\nΟι «γιορτές» λοιπόν δεν είναι τίποτε άλλο από ένα σύμπλεγμα μνημιδίων (meme complex ή memeplex). Τα συμπλέγματα μνημιδίων είναι συναθροίσεις μνημιδίων, τα οποία υποβοηθούν το ένα το άλλο, αλληλοϋποστηρίζονται και αλληλοπροστατεύονται με σκοπό την καλύτερη επιβίωση και αποδοτικότερη αναπαραγωγή τους. Έχουν μορφοποιηθεί και σφυρηλατηθεί στο πέρασμα των αιώνων ακριβώς για να είναι καλά σε αυτούς τους τομείς και γι’ αυτό, όσον αφορά την επιβίωση και αναπαραγωγή τους, είναι πανίσχυρα.\nΓια να σε βάλω λίγο στο κλίμα, τυπικά μνημίδια που αποτελούν το σύμπλεγμα των «γιορτών» είναι το χριστουγεννιάτικο δέντρο, η φάτνη, τα μελομακάρονα, το γκι, ιπτάμενοι τάρανδοι και έλκηθρα, ο αναμενόμενος εορταστικός καταναλωτισμός, χριστουγεννιάτικες ταινίες και τραγούδια, ένα τουλάχιστον κόκκινο ρούχο ή σίγουρο ξενύχτι την τελευταία μέρα του χρόνου και ο Άγιος Βασίλης. Όλα τους σχετικά μνημίδια που «πάνε πακέτο».\nΔεν χρειάζεται να ασχοληθώ με όλα, γιατί η γενίκευση είναι εύκολη. Θα πιάσω μόνο το τελευταίο σαν παράδειγμα. Θα σου πω για τον Άγιο-Βασίλη.\nΚαταρχάς για τους καθολικούς το αντίστοιχο του δικού μας «Αϊ Βασίλη» είναι ο Άγιος Νικόλαος ή Santa Claus. Για τους ορθόδοξους χριστιανούς είναι ο Μέγας Βασίλειος, επίσκοπος στην Καισαρεία, ο οποίος υποστήριξε το ορθόδοξο δόγμα και πολέμησε την αίρεση του αρειανισμού.\nΑπό τους δύο όμως, κανενός τα χαρακτηριστικά δεν συνάδουν με την σημερινή εικόνα του καλοκάγαθου παχουλού γεράκου με τα κόκκινα ρούχα, τα ροδαλά μάγουλα και την κατάλευκή γενειάδα. Ο Άγιος Νικόλαος, αν και είχε λευκά γένια, περιγράφεται ως λιπόσαρκος, ενώ ο Μέγας Βασίλειος, ψιλόλιγνος με μαύρα μάτια και γένια. Τι συμβαίνει εδώ;\nΗ διαδρομή του μνημιδίου «Αϊ Βασίλης» ξεκινάει στις 31 Δεκεμβρίου του 378 μ.Χ., ημέρα θανάτου του Μεγάλου Βασιλείου. Την επόμενη ημέρα (Πρωτοχρονιά), η κηδεία του θεωρήθηκε ευλογία και καλοτυχία για την νέα χρονιά από όλον τον χριστιανικό κόσμο. Τώρα για ποιόν ακριβώς λόγο ο θάνατος ενός καθ’ ομολογία δημοφιλούς ανθρώπου θεωρήθηκε «καλοτυχία κι ευλογία», δεν μπορώ να πω, τουλάχιστον χωρίς να βγω εκτός θέματος. Είναι όμως σίγουρο ότι το γεγονός αυτό συνέβαλε στη διασπορά του μνημιδίου, από τη στιγμή που η επέτειος συνδέθηκε με αυτά τα θετικά στοιχεία.\nΟ Αϊ Βασίλης είναι ένα μνημίδιο που εξελίχθηκε στο πέρασμα των αιώνων για να επιβιώσει. Στη σύγχρονη εποχή, σημαντικό ρόλο έπαιξε το ποίημα «A visit from St.Nicolas» (1822) του Clement Mark Moore, στο οποίο ήταν η πρώτη φορά που ο Santa περιγράφονταν με τη μορφή που τον γνωρίζουμε σήμερα. Αυτό το ποίημα ήταν και η βασική έμπνευση του Haddon Sundblom, του σκιτσογράφου στον οποίο απευθύνθηκε η Coca-Cola το 1931 για να ανεβάσει τις πωλήσεις της τον χειμώνα, την περίοδο δηλαδή που οι πωλήσεις των αναψυκτικών πέφτουν.\nΑν και σε πιο υποψιασμένους κύκλους κυκλοφορεί το μνημίδιο «Ο Αϊ Βασίλης είναι κατασκεύασμα της Coca-Cola», αυτό πιθανόν δεν ισχύει, μιας και απεικονίσεις του συμπαθητικού γεράκου είχαν κάνει την εμφάνισή τους και πριν το 1931, τότε δηλαδή που η Coca-Cola εξαπέλυσε την διαφημιστική της εκστρατεία βασισμένη στα σκίτσα του Sundblom. Είναι όμως αυτή η εταιρία και οι επιθετικές διαφημιστικές της καμπάνιες που παγίωσαν την εικόνα του Santa Claus και έκαναν το μνημίδιό του πανίσχυρο. Οι ζωγραφιές του Αϊ Βασίλη με τα χρώματα της εταιρίας σε περιοδικά, γιγαντοαφίσες και αφίσες καταστημάτων απέδωσαν καρπούς και τελικά ενίσχυσαν σημαντικά τις πωλήσεις, με το μνημίδιο να κάνει θραύση στα παιδιά, που είναι και οι κυριότεροι καταναλωτές αναψυκτικών.\nΌπως βλέπεις, ο Αϊ Βασίλης είναι ένα εξελικτικό μνημίδιο, μια φιγούρα που φτιάχτηκε, επιβίωσε και επικράτησε έναντι άλλων «χριστουγεννιάτικων» χαρακτήρων (μνημιδίων) που υπήρξαν ανά τα χρόνια.\nΗ μετάδοση αυτού του μνημιδίου είναι κυρίως «κάθετη», δηλαδή από τους γονείς προς τα παιδιά (σε αντίθεση με την «οριζόντια» που συμβαίνει μέσα στην κοινωνία). Οι γονείς τροφοδοτούν το παιδικό μυαλό και γι’ αυτό το μνημίδιο είναι τόσο ισχυρό: το μαθαίνουμε από μικροί!\nΚάποια στιγμή, οι γονείς λένε την «αλήθεια» (που όπως είδαμε είναι αναληθές γιατί και ο Μέγας Βασίλειος και ο Άγιος Νικόλαος ήταν πραγματικά ιστορικά πρόσωπα) και τροφοδοτούν τα παιδιά με το μνημίδιο «ο Αϊ Βασίλης δεν υπάρχει». Ο Αϊ Βασίλης είναι απλά μια όμορφη ιστορία, ένα παραμύθι για να ενσαρκώσει το γιορτινό πνεύμα.\nΣε βλέπω που χαμογελάς και συμφωνώ μαζί σου. Αν μη τι άλλο είναι ένα ευχάριστο μνημίδιο, σχεδιασμένο να προάγει τη χαρά του να δίνεις και να δημιουργεί ευχάριστες αναμνήσεις. Ή μήπως να προάγει τον καταναλωτισμό και να δημιουργεί αναγκαστικές (και πολλές φορές ανούσιες) ανταλλακτικές δωροληψίες;\nΣκέψου το λίγο. Τι ακριβώς είναι για σένα ο Άγιος Βασίλης; Μπορείς να διαλέξεις οτιδήποτε από τα παραπάνω, αλλά είμαι σίγουρος ότι θα συμφωνήσεις με την άποψη, ότι αυτός ο παχουλός γεράκος που μένει στο Βόρειο Πόλο και σε μια νύχτα μοιράζει χαλαρά ένα-δυο δισεκατομμύρια παιχνίδια λόγω των ιπτάμενων ταράνδων του είναι μάλλον ένα (όμορφο) ψέμα. Όπως θα σου είπαν και οι γονείς σου, είναι απλά μια φανταστική ιστορία. Σαν κι αυτές στις οποίες επάνω έχει δομηθεί ο πολιτισμός μας.\nΊσως να είσαι από εκείνους ή εκείνες που πιστεύουν ότι όλα αυτά είναι παραμύθια, αποκλειστικά για παιδιά, χωρίς ιδιαίτερο βάρος. Εντάξει λοιπόν, ας προχωρήσουμε τότε σε κάτι πιο «πραγματικό».\nΣου έχω ένα μικρό χριστουγεννιάτικο quiz. Πριν από μερικές χιλιάδες χρόνια, στις 25 Δεκεμβρίου, γεννήθηκε ένας άνθρωπος. Αυτός ο άνθρωπος γεννήθηκε από μία παρθένα και την γέννησή του συνόδεψε ένα άστρο από την ανατολή, το οποίο και ακολούθησαν τρεις βασιλιάδες προκειμένου να τον δοξάσουν. Από τα 12 του, φάνηκε το πόσο ιδιαίτερο παιδί ήταν, ενώ στα 30 βαφτίζεται και ξεκινά την διδασκαλία του περιοδεύοντας.\nΕίχε 12 μαθητές με τους οποίους ταξίδευε μαζί κι έκανε θαύματα, όπως να γιατρεύει τους αρρώστους και να περπατάει στο νερό. Ήταν γνωστός με πολλά ονόματα όπως η «αλήθεια», ο «καλός ποιμένας», ο «αμνός του Θεού», το «Φως», κτλ. Αφού τον πρόδωσαν, σταυρώθηκε σε ένα βουνό και μετά από τρεις μέρες αναστήθηκε. Ποιος είναι;\nΑν η απάντησή σου είναι «Ιησούς Χριστός» κάνεις λάθος, ή τουλάχιστον κάνεις εν μέρει λάθος, αφού υπήρξε και κάποιος άλλος με την ίδια βιογραφία τουλάχιστον 3000 χρόνια πριν από τα πρώτα Χριστούγεννα. Το παραπάνω εντυπωσιακό βιογραφικό ανήκει στον Χόρους (ή κατ’ άλλη μετάφραση Ώρος), μια θεότητα που λατρεύτηκε στην Μεσοποταμία, πολύ πριν έρθει στο προσκήνιο ο Ιησούς ο Ναζωραίος.\nΟ Χόρους (Horus) λοιπόν ήταν παιδί του θεού-Ήλιου. Ο ήλιος κατείχε εξέχουσα θέση στις θρησκευτικές πεποιθήσεις των πρώτων πολιτισμένων ανθρώπων, αφού από πολύ νωρίς είχαν διαπιστώσει τις ζωοδοτικές του ικανότητες. Ήταν η εποχή που η αστρολογία και η αστρονομία έκαναν τα πρώτα τους βήματα (εκείνη την περίοδο τα όρια μεταξύ τους ήταν τρομερά δυσδιάκριτα), καθώς ο ουρανός και τα αστέρια προκαλούσαν από τότε δέος στον άνθρωπο.\nΗ βιογραφία του Χόρους είναι μια αστρονομική παραβολή. Οι τότε άνθρωποι παρατήρησαν ότι ο ήλιος στην πορεία του προς το χειμερινό ηλιοστάσιο «κατεβαίνει» όλο και πιο χαμηλά στον ορίζοντα, και γίνεται όλο και περισσότερο ασθενέστερος και ανεπαρκής. Αυτή είναι και η πορεία προς τον θάνατο, μιας και ο ήλιος συμβόλιζε τη ζωή.\nΣτις 22 Δεκεμβρίου, ο ήλιος έχει φτάσει στο ναδίρ του, δηλαδή στο κατώτατο σημείο της πορείας του, όπου δείχνει να σταματά για τρεις μέρες. Μετά από αυτό το διάστημα «θανάτου», στις 25 Δεκεμβρίου, ο ήλιος ξαναρχίζει να ανεβαίνει στον ορίζοντα κατά την πορεία του προς την εαρινή ισημερία (Easter). Κατά την διάρκεια των τριών αυτών ημερών, ο ήλιος βρίσκεται κάτω από τον «σταυρό του νότου» ή αστερισμό του σταυρού.\nΚατάλαβες; Ο Χόρους «σταυρώθηκε», παρέμεινε τρεις ημέρες νεκρός και στη συνέχεια αναστήθηκε!\nΣτις 24 Δεκεμβρίου ο Σείριος, το πιο φωτεινό αστέρι του ουρανού, ευθυγραμμίζεται με τα τρία λαμπερότερα αστέρια της ζώνης του Ωρίωνα, που η ονομασία τους (από τότε αλλά ακόμα και σήμερα) είναι «τρεις βασιλιάδες». Τα τέσσερα αστέρια μαζί «δείχνουν» την ανατολή της 25 Δεκεμβρίου, δηλαδή της γέννησης. Γι’ αυτό και οι τρεις βασιλιάδες, που αργότερα έγιναν τρεις μάγοι, ακολουθούν το λαμπρό αστέρι. Προς την ανατολή.\nΗ παρθένος μητέρα Μαρία είναι ο αστερισμός της παρθένου. Το πέρασμα του ηλίου από αυτόν τον αστερισμό στον ζωδιακό κύκλο συνδέθηκε με τον τρύγο και την ευφορία. Γι’ αυτό και η παρθένος στα ζώδια απεικονίζεται πολλές φορές ανάμεσα σε στάχυα ή κρατώντας ψωμί. Το άλλο όνομα του αστερισμού είναι «οίκος του άρτου», και αυτό είναι η ακριβής μετάφραση της λέξης «Βηθλεέμ». Γιατί η Βηθλεέμ είναι όντος ένα μέρος, αλλά όχι στη Γη. Η Βηθλεέμ βρίσκεται στον ουρανό.\nΤο αρχαίο σύμβολο για τον αστερισμό της παρθένου είναι ένα m (με μια κορδελίτσα στο τελείωμά του). Εξ’ ου και το «Μαρία», αλλά και πολλές άλλες παρθένες μητέρες θεοτήτων, όπως για παράδειγμα η Μάγια, μητέρα του Βούδα.\nΣτοιχεία του μνημιδίου της πρώτης οργανωμένης θρησκείας στον κόσμο, έχουν μετεξελιχθεί και επηρεάσει τις περισσότερες από τις μοντέρνες θρησκείες. Αυτά τα στοιχεία «δανείστηκαν» τα εκάστοτε ιερατεία για να δομήσουν τα δόγματά τους, αφού έτσι θα ήταν πιο εύκολο να προσεγγίσουν τους ήδη προσβεβλημένους πιστούς.\nΌπως βλέπεις ο Ιησούς θα πρέπει να ήταν ένας πολύ διαφορετικός άνθρωπος από την εικόνα-μνημίδιο που έχουμε πλάσει για Εκείνον. Για κάποιον που ανασταίνει νεκρούς, θεραπεύει αρρώστους, περπατάει στο νερό και ταΐζει όλο το χωριό με ένα πανέρι ψάρια και κάνα δυο καρβέλια, θα περίμενες εκτενείς αναφορές από τους ιστορικούς της εποχής του. Όμως πέρα από δύο-τρεις ανεξάρτητες ιστορικές αναφορές στο άτομο Του (που όμως δεν αναφέρουν τίποτα για θαύματα ή ανάσταση), οι μόνες πηγές που έχουμε είναι τα κείμενα των αποστόλων και τα Ευαγγέλια.\nΔεν είναι καν τα Χριστούγεννα, η ημερομηνία της γέννησής Του. Οι ιστορικοί συγκλίνουν γύρω στο 4 π.Χ. για την ημερομηνία της γέννησης και σίγουρα όχι 25 Δεκεμβρίου. Όμως όλα όσα συζητήσαμε ήταν μνημίδια του Χόρους και το νεοσύστατο τότε χριστιανικό ιερατείο τα μετεξέλιξε για να τα ισχυροποιήσει, ώστε να ενδυναμώσει και να κάνει πιο μεταδοτική τη νέα θρησκεία.\nΓια την πληρότητα του κειμένου να αναφέρω ότι ο χριστιανισμός δεν ήταν ο μόνος που ενσωμάτωσε στοιχεία της λατρείας του Ήλιου. Συγκλονιστικές (και άρα ύποπτες) ομοιότητες βρίσκουμε και σε άλλους πολιτισμούς και θεότητες όπως π.χ. ο Άτης στην Φρυγία, ο Μίθρα στην Περσία και ο Κρίσνα στην Ινδία. Γιατί όλες οι θρησκείες είναι πανίσχυρα μνημιδιακά συμπλέγματα, τα οποία μακροσκοπικά συμπεριφέρονται όπως και τα απλά μνημίδια. Κάνουν ότι μπορούν για να αναπαραχθούν και να επιβιώσουν, και στην προσπάθειά τους αυτή εξελίσσονται και μεταλλάσσονται. Όπως ακριβώς και οι εικόνες των επί γης εκπροσώπων τους. Έλα μετά να μου πεις για τον Άγιο Βασίλη…\nΒλέπεις τις ομοιότητες στις δύο ιστορίες; Είναι και οι δυο τους από ένα όμορφο ψέμα, ανεξάρτητα του αν εσύ πίστευες το αντίθετο για τουλάχιστον μία από τις δύο. Όμως αυτά που είχα να σου πω δεν τελειώνουν εδώ.\nΔεν έχω καμία διάθεση ούτε να σου κλονίσω την πίστη, αν είσαι θρήσκος, ούτε να οπλίσω την επιχειρηματολογία σου, αν δεν είσαι. Στη χώρα των μνημιδίων, ένας φονταμενταλιστής πιστός αξίζει το ίδιο με έναν φανατικό άθεο. Απλώς ο πρώτος λειτουργεί άκριτα με βάση την αποδοχή του μνημιδίου της Πίστης και ο άλλος με βάση την απόρριψή του. Κοιμούνται και οι δύο στο ίδιο κρεβάτι, απλώς σε διαφορετικό πλευρό.\nΌμως υπάρχουν πολλοί πιστοί που αντιλαμβάνονται τη θρησκεία σε μια διαφορετική ολότητα από τους υπόλοιπους και την διαλέγουν συνειδητά, όχι γιατί φοβούνται τα μετά θάνατον μαρτύρια, αλλά γιατί τους κάνει πλήρεις κι ευτυχισμένους. Όπως υπάρχουν και συνειδητοί άθεοι, λαμπεροί και γεμάτοι αγάπη για τη ζωή, ολοκληρωτικά ευτυχισμένοι και εκείνοι για τους δικούς τους λόγους.\nΕσένα όμως, ιδιαίτερα αν δεν ανήκεις σε μία από τις παραπάνω κατηγορίες, σου αξίζει τουλάχιστον να ξέρεις. Τόσα χρόνια τον έλεγχο είχαν τα μνημίδια. Είμαι εδώ για να σου πω ότι έχεις τη δύναμη να τα θερίσεις και να φτιάξεις «ψωμί» για τον χτυποκάρδιό σου, τον κβαντικό σου Εαυτό. Ναι, ο Χριστός κι ο Αϊ Βασίλης είναι μνημίδια, όμως τι συμβολίζουν; Το κυριότερο, τι θα ήθελες να συμβολίζουν για σένα Παρατηρητή;\nΤι είναι τελικά ο Άγιος Βασίλης; Μπορείς να επιλέξεις να τον δεις σαν ένα σύμβολο καταναλωτισμού ή σαν το μνημίδιο συσχετισμού με κάποιο αναψυκτικό ή σαν μια ακόμη μπούρδα που σου είπαν οι γονείς σου και δυσκολεύεσαι να τους το συγχωρήσεις…\nΉ μπορείς να το συνδέσεις με την χαρά του να δίνεις και να δίνεσαι, με αυτή την αόριστη, χωρίς ιδιαίτερο λόγο, αισιοδοξία του όλα θα πάνε καλά, είμαι εδώ και νοιάζομαι για σένα. Εξήγησε στο παιδί τη σημασία και το συμβολισμό του Αϊ Βασίλη, πες του ότι το δώρο θα το φέρεις εσύ στο πνεύμα εκείνου. Δώσε του δώρο ανεξάρτητα από το αν ήταν καλό ή κακό παιδί. Άσε τα μαστίγια και τα καρότα κάτω, έστω για μια μέρα.\nΤο δώρο πρώτα από όλα είναι μια χειρονομία, όχι μια απόδειξη ταμειακής. Είναι μια χειρονομία που λέει είμαι εδώ για σένα και θέλω να είσαι χαρούμενος ή χαρούμενη. Αυτό έχουν ανάγκη τα παιδιά. Αυτό που βρίσκεται μέσα στο περιτύλιγμα έρχεται μετά.\nΌσο για τον Ιησού Χριστό, μου είναι αδιάφορο αν περπάτησε στο νερό ή όχι (αν και τώρα που το σκέφτομαι οι αντανακλάσεις του ήλιου μπορούν να το κάνουν αυτό). Μου είναι αδιάφορος ο μύθος. Αυτό που πραγματικά μετράει είναι ότι αυτός ο άνθρωπος είπε (ακόμα κι αν απλώς του αποδόθηκε, πάλι δεν έχει σημασία) την μεγαλοφυή ατάκα «αγαπάτε αλλήλους», μια φράση τόσο βαθιά και παρεξηγημένη, τόσο μυστηριώδη και ταυτόχρονα κοινότυπη, που για να ημερέψουμε το δέος την υποβιβάσαμε κι αυτή σε ένα μνημίδιο, ένα ακόμα «έλα μωρέ, εντάξει».\nΑν ψάχνεις συμβολισμό για τα Χριστούγεννα, ορίστε, σύνδεσέ τα με αυτό το μνημίδιο και προσπάθησε να δεις στο απύθμενο βάθος του. «Να αγαπάτε ο ένας τον άλλον». Όχι υπό όρους, από φόβο ή εξάρτηση, όχι για επιβεβαίωση, ούτε από συμφέρον. Η αγάπη χρειάζεται ανιδιοτέλεια, αλλιώς ευτελίζεται.\nΚράτα αυτό από τον Ιησού είτε πιστεύεις ότι ήταν Θεός, είτε πιστεύεις ότι ήταν απλός άνθρωπος, είτε ακόμα κι αν πιστεύεις ότι δεν υπήρξε ποτέ. Έχεις το μνημίδιό του. Τι θα το κάνεις;\nΑυτά τα Χριστούγεννα, κάνε κάτι διαφορετικό. Τράβα τα λουριά των μνημιδίων σου και κάνε κάτι που πάντα μέσα σου ήθελες, αλλά εκείνα δεν σε άφηναν.\nΔεν ξέρω τι μπορεί να είναι αυτό. Μπορεί να δώσεις ένα δώρο σε κάποιον με τον οποίο είσαι παρεξηγημένος ή παρεξηγημένη. Μπορεί να ξεφουσκώσεις συνειδητά το Εγώ σου και να προσπαθήσεις να νιώσεις αυτό που νιώθει το ταίρι σου ή ο συνάνθρωπός σου. Μπορεί να κάνεις μια χειρονομία, όχι απαραίτητα οικονομική, σε κάποιον που την έχει ανάγκη. Θα το βρεις.\nΚλείσε τα μάτια, πάρε τρεις βαθιές αναπνοές, και σκέψου πως μπορείς να προσφέρεις με αγάπη. Χωρίς να περιμένεις ανταλλάγματα, αν και, κατά περίεργο τρόπο που θα αναλύσουμε σε άλλο κείμενο, «ότι δίνεις, θα πάρεις».\nΌσο για την Πρωτοχρονιά, δες το σαν ένα νέο ξεκίνημα. Ξέρω ότι αυτό σου το λένε πολλοί, αλλά εγώ το εννοώ. Ένα πραγματικό νέο ξεκίνημα, καθώς θα ξεφορτώνεσαι τα πνευματικά σου βαρίδια.\nΒάλε ένα στόχο. Δεν έχει σημασία, όσο μικρός κι αν είναι. Αρκεί να είναι εφικτός και μετρήσιμος. Γράψε τον σε ένα χαρτάκι και βάλτο κάτω από το δέντρο. Αυτό είναι το δώρο του Αϊ-Βασίλη προς εσένα. Το δώρο ΣΟΥ προς εσένα.\nΜε τη νέα χρονιά, θα δουλέψεις και θα τον καταφέρεις, κι αν είναι μετρήσιμος θα μπορείς να βλέπεις και την πρόοδό σου. Αυτό θα σε αλλάξει προς τα εκεί που ήθελες και θα σου δώσει αυτοπεποίθηση για τα επόμενα.\nΑυτά τα Χριστούγεννα και αυτή την Πρωτοχρονιά, κάνε κάτι διαφορετικό. Εξέπληξε ευχάριστα τον εαυτό σου. Όλα εξαρτώνται από τον τρόπο που βλέπεις τα πράγματα και είτε επιλέγεις ενέργειες υπέρ της ζωής και της ευτυχίας, είτε λειτουργείς με τον αυτόματο τρόπο που μέχρι τώρα υπαγόρευαν τα τυχαία σου μνημίδια. Εσύ αποφασίζεις.\nDawkins, Richard. The Blind Watchmaker (Norton, 1986).\nΔιάφοροι. Ο Πόλεμος Ενάντια στο Matrix (Εκδόσεις Αρχέτυπο, 2002).\nΑσημακόπουλος, Ανδρέας. Οι Απίστευτες Περιπέτειες του Κυρίου Μανιτάρη Κάπα (Εκδόσεις Φυλάτος, 2016).\nΑναρτήθηκε από Μανιτάρης Κάπας στις 2:35 μ.μ. Δεν υπάρχουν σχόλια:\nΕτικέτες Άγιος Βασίλης, Ιησούς, Πρωτοχρονιά, Χριστούγεννα\nΜιμίδια εναντίον μνημιδίων\nΘέλω να ξεκαθαρίσω μερικά πραγματάκια.\nΒασικά ένα πραγματάκι, αλλά για αυτό θα χρειαστεί να τα βάλω με όλο το ελληνικό internet ή, για να είμαι πιο ακριβής, με όλο το ελληνικό internet που ασχολήθηκε με το θέμα των memes. Θα κάνω λοιπόν ένα μικρό διάλλειμα από την σειρά «Πώς να χακάρεις ένα μυαλό», που έτσι κι αλλιώς έχει πολύ δρόμο ακόμα, και θα ασχοληθώ με μία λέξη που έχεις διαβάσει πολλές φορές στα κείμενά μου και θα συνεχίσεις να διαβάζεις στο μέλλον.\nΑν τυχαίνει να είσαι από τους «διαβασμένους» στο θέμα, σίγουρα θα έχεις παρατηρήσει ότι υπάρχουν αρκετές (πολλές εκ των οποίων και αξιόλογες) ιστοσελίδες, που μετέφρασαν και μετέφεραν τα memes στην ελληνική γλώσσα. Όλες όμως αναφέρονται στον όρο ως μιμίδια. Άρα πως εξηγείται η επιμονή μου και γιατί, αντίθετα από όλους τους άλλους, επιμένω να λέω τα μιμίδια, μνημίδια;\nΟι λόγοι είναι τρεις, οι εξής δύο: τα μνημίδια δεν μεταφέρονται μόνο με μίμηση! Ας πάρουμε όμως τα πράγματα από την αρχή.\nΤο 1976 ο βιολόγος Richard Dawkins εξέδωσε το θρυλικό του βιβλίο «The selfish gene», στο οποίο πρότεινε ένα νέο μοντέλο για την κατανόηση της εξέλιξης, της μεταφοράς και αναπαραγωγής των γονιδίων. Στο τέλος αυτού του βιβλίου, ο συγγραφέας δίνει και ένα bonus τμήμα για άλλες πιθανές χρήσεις αυτού του μοντέλου, για παράδειγμα στον πολιτισμό, όπου τον ρόλο των γονιδίων θα τον έπαιζαν οι ιδέες που τον δημιουργούν.\nΟ Dawkins είχε ανακαλύψει τα memes σαν εξτραδάκι στην βασική του εργασία! Ίσως ούτε ο ίδιος μπορούσε τότε να φανταστεί το τι θα ακολουθούσε.\nΜεταφράζω από εκείνο το βιβλίο: «Το meme είναι η βασική μονάδα πολιτισμικής μετάδοσης ή μίμησης». Ο ίδιος ο δόκτωρ Richard αναφέρει αλλού ότι επινόησε την λέξη meme από την ελληνική λέξη μίμημα, που σημαίνει «αυτό που το μιμούνται».\nΑυτό είναι και το βασικό επιχείρημα όλων όσων μεταφράζουν το meme ως μιμίδιο. Η λέξη meme, στην αρχική έμπνευση του Dawkins, προέρχεται από την ελληνική λέξη μίμημα, η οποία (επειδή ο συγγραφέας την ήθελε να μοιάζει και να παραπέμπει στη λέξη γονίδιο) μεταλλάχθηκε σε μιμίδιο. Όμως η ιστορία δεν τέλειωσε εκεί. Αντιθέτως, μόλις άρχιζε.\nΗ ιδέα του Dawkins για τα memes βρήκε πρόσφορο έδαφος σε πολλά λαμπρά μυαλά, τα οποία προχώρησαν σε μεγάλο βαθμό και τρομακτικό βάθος το θέμα, τόσο ώστε σήμερα τα memes να έχουν δικό τους ξεχωριστό πεδίο επιστημονικής έρευνας (βλέπε memetics).\nΔεν ήταν μακριά η ώρα που ο αρχικός ορισμός θα επεκτείνονταν και θα μεταλλάσσονταν (ως meme κι αυτός) συνειδητά όμως, για να εξυπηρετήσει καλύτερα το μοντέλο και τα οφέλη μας από αυτό. Ο ψυχολόγος Henry Plotkin για παράδειγμα, μας δίνει την πρώτη παραλλαγή: «Το meme είναι μονάδα πολιτισμικής κληρονομικότητας ανάλογο του γονιδίου. Είναι η εσωτερική αναπαράσταση της γνώσης».\nΕδώ το meme είναι κάτι παραπάνω από ένα απλό «μιμίδιο» και δικαίως αφού, όπως σου είπα και παραπάνω, τα memes δεν μεταδίδονται μόνο μέσω της μίμησης. Όπως θα δούμε σε μελλοντικό κείμενο υπάρχουν πολλοί τρόποι μετάδοσής τους και η μίμηση είναι μόνο ένας από αυτούς.\nΤα memes λόγου χάρη μπορούν να μεταδοθούν από την λεγόμενη γνωστική δυσαρμονία (cognitive dissonance), όπου δύο αντικρουόμενα memes δημιουργούν ένα τρίτο (το μεταδιδόμενο) στην προσπάθεια του εγκεφάλου να ξεπεράσει την σύγχυση.\nΕίναι μια τεχνική που έχει χρησιμοποιηθεί κατά κόρον στις εξευτελιστικές τελετές μύησης των fraternities των αμερικάνικων κολλεγίων ή στις αντίστοιχες επώδυνες τελετές διαφόρων αιρέσεων ή στα καψόνια των νεοσύλλεκτων στο στρατό ή στο κόλπο του καλού και του κακού μπάτσου. Τα υποκείμενα δημιουργούν μέσα τους ένα καινούργιο μνημίδιο συσχετισμού μεταξύ της αφοσίωσης (ή της πίστης ή της συναίνεσης) με την ανακούφιση που σταμάτησε ο εξευτελισμός ή η όποια δυσάρεστη κατάσταση είχαν περιέλθει.\nΤα μνημίδια αυτά είναι ιδιαιτέρως ανθεκτικά επειδή ακριβώς δεν έχουν προέλθει από μίμηση, αλλά έχουν κατασκευαστεί από το ίδιο το υποκείμενο και άρα είναι πλήρως συμβατά με τα υπόλοιπα μνημίδια της ιδεόσφαιράς του. Στην πραγματικότητα βέβαια, το μόνο που έγινε για αυτούς τους κακόμοιρους ανθρώπους ήταν να σταματήσουν οι βασανιστές την πρακτική τους. Αλλά αυτά θα τα πούμε κάποια άλλη στιγμή.\nΟ τρίτος κατά σειρά ορισμός έρχεται από τον γνωσιολόγο και φιλόσοφο Daniel Dennet: «Το meme είναι μια ιδέα, το είδος μιας πολύπλοκης ιδέας που μορφοποιεί τον εαυτό της σε μια διακριτή αναμνησιακή μονάδα. Εξαπλώνεται μέσω οχημάτων που είναι οι φυσικές αναπαραστάσεις του meme».\nΣε αυτό το σημείο έχουμε ήδη ξεφύγει αρκετά από το αρχικό μίμιμα. Παρατήρησε την έντονη παρουσία της μνήμης στους δύο τελευταίους ορισμούς, καθώς και την περιρρέουσα συνάφεια με το βιολογικό αντίστοιχο των memes, τα γονίδια.\nΥπήρξε κι ένας τέταρτος πιο πλήρης, ή αν θέλεις πρακτικός ορισμός. Αυτός του Richard Brodie: «Το meme είναι μια μονάδα πληροφορίας σε ένα μυαλό, όταν η ύπαρξή του επηρεάζει τα γεγονότα με τέτοιο τρόπο, ώστε να δημιουργηθούν περισσότερα αντίγραφα του εαυτού του σε άλλα μυαλά».\nΌπως βλέπεις κανένας ορισμός δεν αναφέρει την μίμηση ως σημαντικό στοιχείο εκτός από αυτόν του Dawkins, ενδεχομένως γιατί, στην αρχή τουλάχιστον, δεν είχε καταλάβει την τρομαχτική πολυπλοκότητα που είχε αυτή η ιδέα.\nΓλωσσολογικώς μιλάμε για ένα αντιδάνειο. Η λέξη meme προέρχεται από ελληνικές λέξεις και τώρα επανέρχεται στην ελληνική γλώσσα. Αυτό είναι αυτό που συζητάμε τόση ώρα.\nΠαρετυμολογώ συνειδητά για να βελτιώσω αυτό το αντιδάνειο. Σύμφωνα με τα όσα σου είπα είναι ακριβέστερο να λέμε ότι το meme προέρχεται από την σύμπτυξη των λέξεων memory και gene. Αυτό είναι βολικότερο και για την αγγλική γλώσσα για τους ίδιους λόγους.\nΓι’ αυτό ακριβώς σου ανέφερα και τους επικρατέστερους ορισμούς: το meme είναι ουσιαστικά ένα «γονίδιο του νου» ή καλύτερα των νοητικών μας διεργασιών. Παρόλο που ο αρχικός εμπνευστής είχε ως εφαλτήριο το μίμημα, παραδόξως στην μετεξέλιξη της έννοιας, θα ήταν ετυμολογικά ακριβέστερο να πούμε ότι προέρχεται από την σύμπτυξη των λέξεων μνήμη (μνημ-) και γονίδιο (-ίδιο).\nΓι’ αυτό επιμένω ότι η καλύτερη μεταφορά του meme στα ελληνικά είναι μνημίδιο και όχι μιμίδιο. Το «γονίδια μνήμης» υπονοεί το σαφώς μεγαλύτερο εύρος τους και την βαρύνουσα σημασία τους, σε αντίθεση με έναν απλό μιμητικό μηχανισμό όπως είναι μια γκριμάτσα ή μια ιδιότυπη χειραψία.\nΌχι ότι έχω κάποιο ιδιαίτερο μένος με αυτό. Όπως θα διαπιστώσεις, ή πιθανόν να υποψιάζεσαι, στο βασίλειο των μνημιδίων επικρατεί σχεδόν απόλυτη υποκειμενικότητα. Κοινώς «έτσι είναι, αν έτσι νομίζεις». Ο καθένας είναι ελεύθερος να διαλέξει όποια μετάφραση θέλει.\nΌμως, έχοντας διαπιστώσει την δύναμη της ελληνικής γλώσσας, πιστεύω ότι μπορούμε να χρησιμοποιούμε καλύτερα τις λέξεις για μια αποδοτικότερη νοητική λειτουργία. Η λέξη μνημίδιο είναι περιγραφικότερη και πρακτικότερη της έννοιας του meme και γι’ αυτό πιο ωφέλιμη και χρήσιμη. Αυτός είναι και ο λόγος που την χρησιμοποιώ και θα την χρησιμοποιώ.\nΓια να κλείσω την σημερινή μου μικρούλα παρέμβαση, θέλω να σου υπενθυμίσω τον ορισμό του υποφαινόμενου, όπως αναρτήθηκε στο πρώτο-πρώτο post αυτού του blog: «Τα μνημίδια (memes) είναι όλες οι νοητικές διεργασίες ή συμπεριφορές που απαρτίζουν το Εγώ του καθενός». Αυτό στο θυμίζω για να σε προϊδεάσω για τα επόμενα.\nΒρίσκω διασκεδαστική και ενδιαφέρουσα την έρευνα της μνημιδιακής επιστήμης (memetics) στη διασπορά των memes ως δομικών στοιχείων του πολιτισμού, αλλά βρίσκω πιο ενδιαφέρουσα την επίδραση που έχουν αυτά στον ψυχισμό μας και σε εμάς τους ίδιους, χωρίς μάλιστα να το καταλαβαίνουμε καν!\nΑυτό που θεωρείς την προσωπικότητά σου, το «ποιος είσαι» ή καλύτερα «ποιος νομίζεις ότι είσαι», είναι ένα κρεμμύδι με πολλές φλούδες-στρώσεις μνημιδίων. Αν μείνεις περισσότερο μαζί μου, θα ψάξουμε να βρούμε αν ή τι υπάρχει, όταν τελειώσουν οι φλούδες. Ποιος είναι αυτός πίσω από εσένα, πίσω από αυτόν που αυτοπροσδιορίζεσαι. Πίσω από τα μνημίδιά σου.\nΣτην αναζήτησή μας αυτή θα χρειαστεί να κοιτάξουμε και σε χώρους πέρα από την ανθρωπολογία και κοινωνιολογία που παραδοσιακά προσεγγίζουν οι μνημιδικοί επιστήμονες. Θα κοιτάξουμε σε νέες επιστημονικές θεωρίες, όπως η κβαντική φυσική και η θεωρία του χάους, ενδυναμώνοντας ταυτόχρονα την ενόρασή μας με γενναίες δόσεις ψυχολογίας, φιλοσοφίας και τεχνικών αυτοβελτίωσης. Σε προειδοποιώ ότι είναι ένα εκρηκτικό κοκτέιλ. Είναι όμως το κοκτέιλ που θα σου δώσει ένα μεθύσι με το καθαρότερο μυαλό που είχες ποτέ.\nΥ.Γ.1. Κατά την έρευνα που προηγήθηκε του παρόντος κειμένου, έπεσα πάνω σε μερικές αξιόλογες ελληνικές ιστοσελίδες που προσεγγίζουν το θέμα των «μιμιδίων» με συνέπεια, αλλά και κατανοητή γραφή. Παρά την μικρή μου μεταφραστική διαφωνία αξίζουν τον κόπο και τον χρόνο σας. Αν λοιπόν σας ιντριγκάρει το θέμα, ρίξτε μια ματιά στους παρακάτω συνδέσμους.\nΑρκετά λεπτομερές άρθρο που παρουσιάζει όχι μόνο τα memes, αλλά και τον κύκλο ζωής τους, τους τρόπους μετάδοσής τους, τους διανοητικούς ιούς που προκύπτουν από αυτά και πιθανούς τρόπους θεραπείας. Μεγάλο σε μέγεθος, όχι όμως χωρίς λόγο.\nΓενική περιγραφή, ιδανική για κάποιον που δεν έχει ξανακούσει για το θέμα. Ιδιαίτερη μνεία στην άποψη της Susan Blackmore και εύστοχα παραδείγματα.\nΖουμερό, μικρό, με απολαυστική γραφή και ιδιαίτερο χιούμορ. Γέλασα με το ορθό μνημίδιο: το «μιμίδια» διαβάζεται και προφέρεται όπως τα «γονίδια», όχι όπως τα «αρχίδια». Αν είναι να διαβάσετε μόνο ένα πράγμα για τα memes, διαβάστε αυτό.\nΥ.Γ.2. Επειδή το μνημίδιο meme στα ελληνικά σημαίνει μιμίδιο είναι αυτή τη στιγμή το επικρατές στον κυβερνοχώρο, ξέρω εκ των προτέρων πόσο θα δυσκολευτεί το δικό μου, meme στα ελληνικά σημαίνει μνημίδιο, ακόμα και να επιβιώσει. Στέκομαι εδώ μόνος εναντίον όλων.\nΜόνος είπα; Όχι απαραίτητα. Τώρα πιθανόν και εσύ να έχεις εμβολιαστεί με το μνημίδιό μου. Δες το σαν το προσωπικό μας στοίχημα, την μεταξύ μας μυστική διασύνδεση. Κάθε φορά που θα ακούς για μνημίδια από κάποιον, θα ξέρεις ότι είναι «δικός σου», ότι έχετε τουλάχιστον κάποιες κοινές απόψεις. Αν όμως ακούσεις κάποιον να μιλάει για μιμίδια, θα τον στείλεις εδώ. Έτσι δεν είναι;\nDawkins, Richard. The Selfish Gene, New Edition (Oxford University Press, 1989).\nPlotkin, Henry. Darwin Machines and the Nature of Knowledge (Harvard University Press, 1993).\nDennett, Daniel C. Darwin’s Dangerous Idea (Simon & Schuster, 1995).\nBlackmore, Susan. The Meme Machine (Oxford University Press, 1999).\nΑναρτήθηκε από Μανιτάρης Κάπας στις 4:30 μ.μ. Δεν υπάρχουν σχόλια:\nΕτικέτες μιμίδιο, μνημίδια, μνημίδιο, meme, memes, memetics


Αυγερινός: Νέα σκάνδαλα λίγο πριν από την κρίσιμη ΓΣ και τις εκλογές στον Ερυθρό Σταυρό - Tromaktiko.gr\n30 Νοεμβρίου 2018 14:58\nΟ πρώην πρόεδρος του Ελληνικού Ερυθρού Σταυρού, Δρ. Αντώνιος Αυγερινός, καταγγέλλει μεθοδεύσεις για τον έλεγχο του εκλογικού σώματος, τόσο στην καταστατική Γενική Συνέλευση της Κυριακής (02/12/2018), όσο και στις επικείμενες κρίσιμες εκλογές του ΕΕΣ.\nΟ κ. Αυγερινός υποστηρίζει ότι έγινε αποδέκτης διαμαρτυριών μελών του ΕΕΣ, τα οποία διαγράφηκαν πρόσφατα χωρίς προειδοποίηση, επειδή χρωστούσαν συνδρομές άνω των δύο ετών. Σημειώνει ότι και κατά τη δική του θητεία του, είχαν γίνει διαγραφές σε μέλη που χρωστούσαν συνδρομές άνω των 5 ετών, αφού όμως είχαν προηγουμένως ενημερωθεί και είχαν προσκληθεί να τακτοποιήσουν τις οφειλές τους. Ωστόσο, τα μέλη αυτά (που είχε διαγράψει η διοίκηση Αυγερινού) αποκαταστάθηκαν με απόφαση του Κεντρικού Διοικητικού Συμβουλίου του ΕΕΣ, κατά τη θητεία Αλεξανδρή, προκειμένου να λάβουν μέρος στις αρχαιρεσίες του περασμένου Ιουνίου. Τώρα, η διοίκηση Μαμαντόπουλου αποφάσισε να προχωρήσει εκ νέου σε διαγραφές, ενόψει της καταστατικής Γενικής Συνέλευσης, για να ελέγξει το εκλογικό σώμα, σύμφωνα με τον κ. Αυγερινό. Σημειώνεται ότι σε περίπτωση μη απαρτίας, η ΓΣ θα επαναληφθεί την Κυριακή 9 Δεκεμβρίου 2018.\nΠαράλληλα, έχει ξεκινήσει η καμπάνια ενημέρωσης σε όλη την Ελλάδα, για την εγγραφή νέων μελών στον Οργανισμό, μετά την έγκριση του νέου καταστατικού. Όμως, ο κ. Αυγερινός καταγγέλλει «περίεργες τακτικές», τις οποίες αποδίδει στον αμέσως προηγούμενο πρόεδρος του ΕΕΣ, Νικόλαο Οικονομόπουλο, φέρνοντας ως παράδειγμα το Περιφερειακό Τμήμα Λάρισας. «Παρά την απομάκρυνσή του από τη θέση του Προέδρου ο κ. Οικονομόπουλος εξακολουθεί να κινεί τα νήματα προσπαθώντας να επηρεάσει τις εξελίξεις στον Ελληνικό Ερυθρό Σταυρό προς όφελος του. Στην προσπάθειά του αυτή έχει στρατολογήσει συγκεκριμένα στελέχη του ΕΕΣ τα οποία ελέγχει και τα οποία ενεργούν σύμφωνα με τα σχέδιά του αυτά.\nΣυγκεκριμένα, στον Τομέα Σαμαρειτών, έναν από τους πολυπληθέστερους εθελοντικούς τομείς, ο Διευθυντής του εθελοντικού σώματος από ημέρα της τοποθέτησής του στη θέση αυτή, η οποία σημειωτέον έγινε σε παράβαση του πνεύματος δικαστικής απόφασης που τον απάλλασσε λόγω ελλιπούς απόδοσης, έχει ουσιαστικά εγκαταλείψει στην τύχη του τον τομέα και τους εθελοντές του και εκτελεί τυφλά κάθε εντολή του κ. Οικονομόπουλου ακολουθώντας τον σε ταξίδια χωρίς υπηρεσιακό λόγο, σπαταλώντας κατ’ εντολή του το ταμείο του Τομέα αυτού χωρίς να αποδίδει τα έξοδα στην οικονομική υπηρεσία του ΕΕΣ και άλλα. Μετά την αποπομπή του κ. Οικονομόπουλου από τη θέση του προέδρου πίστευε κανείς πως οι παρατυπίες θα τελείωναν όμως το κύκλωμά του είναι ακόμα ζωντανό και προσπαθεί να επικρατήσει πάσει θυσία.\nΠαρακολουθήσαμε σε τοπικό τηλεοπτικό δίκτυο της Θεσσαλίας τον αρχηγό του σώματος σαμαρειτών Λάρισας (και μέλος του σχετικού δικτύου) να αναγγέλλει την υποτιθέμενη εκπαίδευση 600 εθελοντών του ΕΕΣ σαν “ειδικούς συνεργάτες” από έναν ιδιωτικό πάροχο υπηρεσιών υγείας οι οποίοι σε λίγες μέρες, μέσω σχετικής μέριμνας του νέου καταστατικού του ΕΕΣ θα γίνουν δια της πλαγίας οδού μέλη του ΕΕΣ, δωρεάν, χωρίς να πληρώσουν όπως τα υπόλοιπα μέλη που θα εγγραφούν, με δικαίωμα ψήφου στις επερχόμενες εκλογές. Την ίδια ώρα ένας κανονικός εθελοντής σαμαρείτης – διασώστης του ΕΕΣ περνάει από 15μηνη εκπαίδευση και εκατοντάδες ώρες υπηρεσίας για να αποκτήσει δικαιώματα εθελοντή. Σε αυτούς τους ανθρώπους που επένδυσαν μήνες ολόκληρους στην ανθρωπιστική δράση αποσκοπούσε, τιμής ένεκεν, η εν λόγω πρόνοια του νέου καταστατικού και όχι σε αυτούς τους “ειδικούς συνεργάτες” που δεν θα περάσουν εκπαίδευση ούτε θα έχουν συγκεκριμένο καθηκοντολόγιο και θέση εντός του οργανισμού όπως οι λοιποί εθελοντές. Η ίδια πρακτική έχει εφαρμοστεί αθόρυβα και σε άλλα τμήματα του ΕΕΣ (Πάτρα, το προπύργιο του κ. Οικονομόπουλου, Αθήνα, Πειραιά, Θεσσαλονίκη κ.α.) χωρίς κανείς να ξέρει πόσοι τελικά είναι αυτοί οι “ειδικοί συνεργάτες” σε όλη την Ελλάδα. Σύμφωνα με πρόχειρους υπολογισμούς πρέπει αυτοί να ανέρχονται σε μερικές χιλιάδες. Να σημειωθεί τέλος και η μεγάλη οικονομική ζημιά που θα υποστεί ο ΕΕΣ από την απώλεια των συνδρομών τόσων χιλιάδων μελών στις οποίες στηρίζεται αυτός ο ανθρωπιστικός οργανισμός ώστε να παράγει έργο.\nΕίναι ξεκάθαρο πως η μαζική, βεβιασμένη και χωρίς προδιαγραφές και κανονισμούς εγγραφή εθελοντών από το παράθυρο, αποσκοπεί στην αλλοίωση της εκλογικής βάσης και συνεπώς του εκλογικού αποτελέσματος των επερχόμενων εκλογών στον ΕΕΣ. Είναι πολύ άδικο για τους αληθινούς εθελοντές, τους οποίους λογίζουν σαν απλά πιόνια στη σκακιέρα των σκοπιμοτήτων τους, να τους φέρονται τόσο υποτιμητικά και να εξευτελίζουν τον κόπο και τον αγώνα τους. Είναι εξίσου άδικο και για τα νέα μέλη που θα εγγραφούν πληρώνοντας τη συνδρομή (όπως είναι το ορθό) να θεωρούνται τα κορόιδα της υπόθεσης επειδή δεν ανήκαν στον κύκλο γνωριμιών του κ. Οικονομόπουλου ή του Διευθυντή του Τομέα Σαμαρειτών.\nΟ Διευθυντής του Τομέα αλλά και ο ίδιος ο κ. Οικονομόπουλος είναι υπόλογοι σε κάθε αληθινό ερυθροσταυρίτη για την ασυδοσία και τον φαύλο τρόπο των ενεργειών τους. Η ευθύνη επίσης θα βαρύνει τον νέο πρόεδρο του ΕΕΣ Δρ. Μαμαντόπουλο (ο οποίος επίσης έχει καταβολές στο εν λόγω εθελοντικό σώμα) αν δεν λάβει άμεσα δράση για την παύση αυτών των ανήθικων ενεργειών και των αυτουργών τους».\nΤελευταίες πληροφορίες αναφέρουν ότι οι συγκεκριμένοι 600 εθελοντές στη Λάρισα τελικά δεν θα εγγραφούν ως «ειδικοί συνεργάτες», ο κ. Αυγερινός όμως διερωτάται για το αν υπάρχουν παρόμοιες περιπτώσεις και αλλού στην Ελλάδα.


Καμερούν: Ώρες αγωνίας για τους 5 ναυτικούς - Σιγή ιχθύος από τους πειρατές | Έθνος\nΕΛΛΑΔΑ 01.01.2020 11:15\nΤελευταία Ενημέρωση 03.01.2020 20:32\nΟ υπουργός Ναυτιλίας διαμηνύει πως η κυβέρνηση κάνει ό, τι είναι δυνατόν για την απελευθέρωσή τους\nΗ ελληνική κυβέρνηση κάνει ό,τι είναι δυνατόν προκειμένου οι πέντε Ελληνες ναυτικοί να επιστρέψουν από το Καμερούν σώοι και αβλαβείς, σύμφωνα με όσα δήλωσε ο υπουργός Ναυτιλίας Γιάννης Πλακιωτάκης.\nΜιλώντας στην εκπομπή «Ωρα Ελλάδος» του Open TV, ο κ. Πλακιωτάκης τόνισε πως το υπουργείο Ναυτιλίας κάνει τις απαραίτητες ενέργειες, σε συνεννόηση και με το υπουργείο Εξωτερικών, αλλά και με την ιδιοκτήτρια εταιρεία του «Happy Lady». Αλλωστε, και ο Κυριάκος Μητσοτάκης έχει ενημερωθεί για το θέμα και έχει ζητήσει από τον κ. Πλακιωτάκη να γίνει ό,τι χρειάζεται. Ακόμα, πάντως, δεν έχει υπάρξει επικοινωνία με τους Ελληνες ναυτικούς και δεν είναι γνωστές λεπτομέρειες την κατάσταση της υγείας τους.\nΕΛΛΑΔΑ 31.12.2019 10:44\nΗ επίθεση σημειώθηκε την Δευτέρα το βράδυ (τοπική ώρα) στο υπό ελληνική σημαία δεξαμενόπλοιο «Happy Lady» Ν.Π. 12183, το οποίο βρισκόταν αγκυροβολημένο 2 ν.μ από το λιμάνι «LIMBOH» στο Καμερούν. Μάλιστα, οι έξι πειρατές που είχαν βαρύ οπλισμό απήγαγαν οκτώ από τα 28 μέλη του πληρώματος. Σύμφωνα με την επίσημη ενημέρωση, οι πέντε απαχθέντες είναι Ελληνες, οι δύο Φιλιππινέζοι και ο ένας Ουκρανός.\nΏρες αγωνίας για τους συγγενείς των Ελλήνων ναυτικών


Τετάρτη, 28 Ιουλίου 2021 09:08\nΘλίψη στους φίλους της ροκ μουσικής σκόρπισε η είδηση του θανάτου του ντράμερ και συνιδρυτή του συγκροτήματος Slipknot, Joey Jordison, σε ηλικία 46 ετών.\nΤην είδηση έκανε γνωστή η οικογένεια του ντράμερ με ανακοίνωσή της. Μέχρι στιγμής δεν έχουν γίνει γνωστές λεπτομέρειες γύρω από την αιτία θανάτου του, παρά μόνο πως έφυγε ήρεμα στον ύπνο του, τη Δευτέρα 26 Ιουλίου.\nΌσοι τον ήξεραν, αντιλαμβάνονταν την ευφυία και την αντίληψή του, την ευγενική του προσωπικότητα, τη μεγάλη του καρδιά και την αγάπη του για οτιδήποτε είχε να κάνει με την μουσική και την οικογένεια. Η οικογένεια του Joey ζητάει από τους φίλους, δημοσιογράφους και θαυμαστές του να δείξουν κατανόηση τη θέλησή μας για ιδιωτικότητα και ηρεμία σε αυτές τις απίστευτα δύσκολες ώρες».\nΟ Jordison ήταν από τους βασικούς λόγους που οι Slipknot έγιναν τόσο γνωστή απ’ άκρη σ’ άκρη του πλανήτη. Το 2013 έγινε γνωστό πως πάσχει από εγκάρσια μυελίτιδα και αυτό αποτέλεσε αιτία οι δρόμοι του με τους Slipknot να χωρίσουν.\n"Έφυγε" ο θρυλικός ντράμερ των Rolling Stones\nΣτην Περιφέρεια Κρήτης οι μουσικοί για τα περιοριστικά μέτρα και την απαγόρευση της μουσικής\nΡεσιτάλ Λυρικού Τραγουδιού από το Λυρικό Θέατρο Κρήτης στο Κηποθέατρο «Μ. Χατζιδάκις»


Πώς να ντύνομαι για ένα επαγγελματικό γεύμα\nΤα γεύματα της εταιρείας οργανώνονται για να ενισχύσουν τις σχέσεις μεταξύ των εργαζομένων της εταιρείας, να γνωρίσουν το ένα το άλλο λίγο καλύτερα και να ενθαρρύνουν επαγγελματικές επαφές. Για το λόγο αυτό, αν πάτε σε ένα από αυτά, δεν μπορείτε να δώσετε καμία εικόνα. Αλλά τότε, τι μπορώ να φορέσω; Ήσυχο επειδή σε αυτό το άρθρο σας δίνουμε κάποιες συμβουλές για να ξέρετε πώς να ντύσετε για ένα επαγγελματικό γεύμα.\nΤο καλύτερο πράγμα για αυτό το είδος εκδήλωσης δεν είναι να ξεχωρίσετε, αλλά να πάτε με μια κομψή και διακριτική ενδυμασία. Τα εταιρικά γεύματα δεν είναι οι καλύτεροι χρόνοι για να βγείτε από τη σεξουαλική ή πιο προκλητική πλευρά του καθενός. Για παράδειγμα, οι κύριοι πρέπει να φορούν σακάκι κοστουμιών. Σε αυτή την περίπτωση, μπορούν να το κάνουν χωρίς να χρειάζεται να φορούν γραβάτα. Και οι γυναίκες μπορούν να επιλέξουν ένα διακριτικό φόρεμα ή μια μπλούζα και φούστα.\nΕάν είστε γυναίκα, φεύγετε από τη λάμψη, τις πούλιες και τις υπερβολικά έντονες λαιμόκοφες. Αυτά τα ρούχα φοριούνται συνήθως σε πάρτι με φίλους. Θυμηθείτε ότι ανεξάρτητα από το πόσο στενή είναι η σχέση σας με τους συναδέλφους και το αφεντικό, οι εμφανίσεις πάντα εξαπατούν, ο προϊστάμενός σας δεν είναι ο φίλος σας, είτε στο γραφείο είτε έξω από αυτό, θα είναι πάντα ο προϊστάμενός σας.\nΧαλαρώστε, αλλά όχι υπερβολικά . Εάν έχετε ντυθεί κομψό, αλλά διακριτικό, ότι η στάση σας είναι σύμφωνη με το ντύσιμο που φοράτε. Το είδος του φόρεμα πάντα βοηθά όταν πρόκειται για συμπεριφορά.\nΤι είδους φόρεμα είναι καλύτερο για την εταιρική διατροφή; Τα βασικά δεν αποτυγχάνουν ποτέ. Δηλαδή, τα απλά φορέματα και ένα μοναδικό χρώμα, με μερικά μαύρα σαλόνια ή παπούτσια από αιχμηρά άκρη και μια τσάντα για να βάλει τα τακούνια, είναι πάντα μια τέλεια επιλογή. Ή, για παράδειγμα, μια λευκή μπλούζα και μια φούστα σωλήνα είναι επίσης μια ιδανική στολή για ένα επαγγελματικό γεύμα.\nΌσον αφορά τα αξεσουάρ. Εάν τα ρούχα που έχετε επιλέξει είναι απλά, μπορείτε να χρησιμοποιήσετε υπερβολική κοσμήματα. Ωστόσο, εάν φοράτε πολύ όμορφη ενδυμασία, είναι προτιμότερο να μην καταχραστείτε τα αξεσουάρ ή το make-up.\nΤέλος, μην ξεχάσετε να πάτε στο κομμωτήριο και να ψάξετε για ένα κομμωτήριο σύμφωνα με το ντύσιμο που πρόκειται να φορέσετε. Εάν, για παράδειγμα, επιλέγετε ένα φόρεμα με ένα χρυσοκέντημα, ζητήστε ένα απλό pickup όπως μια αλογοουρά, επειδή με αυτόν τον τύπο ρούχων, τα χαλαρά μαλλιά δεν ταιριάζουν.


10 κομμάτια που πρέπει κάθε γυναίκα να έχει στη ντουλάπα της - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Ευρωψηφοδέλτιο: βγαίνουν μπροστά τα πρωτοκλασάτα ονόματα του ΠΑΣΟΚ\nΜε ρωσική συμμετοχή οι συζητήσεις για στήριξη της Ουκρανίας από το ΔΝΤ »\n10 κομμάτια που πρέπει κάθε γυναίκα να έχει στη ντουλάπα της\nΊσως τα έχετε ήδη στον ντουλάπα, ίσως δεν τα έχετε\nΊσως δεν γνωρίζετε καν ότι τα χρειάζεστε, αλλά η αλήθεια είναι ότι τα χρειάζεστε γιατί θα σας βγάλουν «ασπροπρόσωπες» σε κάθε περίσταση. Το πιο πιθανό μάλιστα είναι να μην ασχοληθείτε καν να τα αποκτήσετε, αλλά αργά ή γρήγορα θα τα χρειαστείτε και θα μας θυμηθείτε και θα ανατρέχετε πανικόβλητες στο history του browser για να τα βρείτε.\nΔεν είναι βέβαια και είδη πρώτης ανάγκης, ας μην γελιόμαστε, αλλά οι αντιδράσεις που προκαλεί ένα καλό κόκκινο κραγιόν, το κάνει σίγουρα είδος πρώτης… προτεραιότητας. Τα παρακάτω κομμάτια δεν θα χάσουν την αίγλη τους μέσα σε μια σεζόν και θα σας βγάζουν ασπροπρόσωπες χειμώνα-καλοκαίρι, σεζόν μετά τη σεζόν, γι’ αυτό και «πρέπει» να τα έχετε στη ντουλάπα σας.\nΜια αξιοπρεπή βαλίτσα\nΉρθε η ώρα να αντικαταστήσετε το φοιτητικό σας back-pack με μια γερή και αξιόπιστη βαλίτσα. Όχι επειδή δεν είστε πια φοιτήτρια, αλλά επειδή το back-pack έχει σκιστεί και πια η βρώμα από τα χώματα και τις άμμους δεν φεύγει, ούτε με χημικό καθαρισμό. Άσε δε και το βασικότερο: μεγαλώσατε και η εικόνα του σκισμένου σακιδίου στο αεροδρόμιο από μια σαραντάρα είναι απλά γραφική…\nΜια καμπαρντίνα για τις βροχερές μέρες της άνοιξης και του φθινοπώρου θα σας σώσει από δυο πράγματα: Να βραχείτε (προφανώς) και να είστε κομψά ντυμένη σε κάθε περίπτωση.\nΈνα δώρο στον εαυτό σας\nΌποια και είναι η αφορμή και όποιο και να είναι το δώρο, μην αμελήσετε να το κάνετε στον εαυτό σας. Είτε είναι κάτι εντελώς άχρηστο, είτε κάτι που δεν θα ψωνίζατε υπό κανονικές συνθήκες, είτε η αφορμή είναι μια επιτυχία, είτε ένας χωρισμός, το δώρο ή που θα σας θυμίζει το λόγο που χαρήκατε ή θα σας απαλύνει το λόγο που στενοχωρηθήκατε.\nΈνα χειροποίητο t–shirt\nΤο μπλουζάκι που φοράτε χρόνια, έχει φθαρεί στο λαιμό και έχει συναισθηματική αξία για εσάς είναι –ίσως- το μόνο στη λίστα που σίγουρα έχετε και καλά θα κάνετε να μην το πετάξετε. Αν το έχετε ήδη πετάξει, αγοράστε τώρα ένα t-shirt και περιμένετε μερικά χρόνια, μέχρι να φτάσει στην επιθυμητή κατάσταση και τη συναισθηματική φόρτιση.\nΈνα ιδιαίτερο αξεσουάρ\nΧωρίς να αναφερόμαστε σε κάτι ακριβό ή φανταχτερό, βρείτε ένα παντατίφ ή ένα ζευγάρι σκουλαρίκια που θα το φοράτε συχνά και θα γίνει χαρακτηριστικό της εμφάνισης και του προσωπικού σας στυλ. Ένα οικογενειακό κειμήλιο ή το μονόγραμμά σας είναι καλές ιδέες γι αυτό που θέλουμε να πετύχουμε.\nΈνα καλό σακάκι\nΕπενδύστε σε ένα καλό σακάκι για να επενδύσει σε εσάς το επόμενο αφεντικό σας. Επειδή η αναζήτηση δουλειάς έχει γίνει πια καθημερινότητα για τους περισσότερους νέους και νέες, φροντίστε να δείξετε ένα καλό πρόσωπο δίνοντας έμφαση στην καλή πρώτη εντύπωση.\nΕίτε είστε παντρεμένη, είτε μόνη, είτε η σχέση σας δεν έχει επίσημο ορισμό στο λεξικό, θα πρέπει να έχετε ένα σετ σέξι εσώρουχα που θα πετυχαίνουν πάντα το σκόπο τους, ο οποίος –μην ξεχνάτε- είναι να νιώσετε εσείς πρώτα ωραία μέσα σε αυτά. Το ότι θα επωφεληθεί από αυτά και το έτερον ήμισυ είναι… λεπτομέρεια.\nΈνα κραγιόν που σας ταιριάζει\nΜπορεί να χρειάζεται λίγο περισσότερο κόπο από μέρους σας και αρκετή έρευνα αλλά όταν το βρείτε δεν θα το αποχωριστείτε ποτέ. Συμβουλευτείτε τον υπάλληλο του καταστήματος καλλυντικών, μπείτε σε όλες τις ιστοσελίδες ομορφιάς και κάνετε πολλές δοκιμές για να βρείτε το ιδανικό. Η σωστή απόχρωση στο κραγιόν είναι σαν την καλύτερη σας φίλη: δεν θα σας προδώσει ποτέ.\nΕπειδή μαύρες έχετε σίγουρα και μάλλον τις έχετε κιόλας λιώσει από το περπάτημα. Εκπλήξτε τον εαυτό σας και αντικαταστήστε τις με ένα ζευγάρι κόκκινες. Το κόκκινο εδώ και πολλές σεζόν είναι το «νέο μαύρο» και ταιριάζει με όλα, αρκεί να συνδυαστεί σωστά, και στην τελική, μαύρες μπαλαρίνες έχουν όλες!\nΈνα λευκό πουκάμισο ή μια καλή λευκή μπλούζα πάντα χρειάζεται ακόμα και αν το λευκό δεν είναι το χρώμα σας, ακόμα και αν όλη η υπόλοιπη ντουλάπα είναι βυθισμένη στο μαύρο και το γκρι. Το λευκό μπορεί να μπει μέσα από ένα πουλόβερ, μέσα από το μαύρο blazer, να φορεθεί με το τζιν ή ακόμα και μέσα από το κλασικό μαύρο φορεμα, αν έχετε τη διάθεση να πειραματιστείτε, χωρίς μεγάλο ρίσκο.\nThis entry was posted on Πέμπτη, Φεβρουάριος 27th, 2014 at 14:13 and is filed under 10, ΓΥΝΑΙΚΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


H Bayer υποστηρίζει τους παραγωγούς με μία ευρεία γκάμα ολοκληρωμένων αγρονομικών λύσεων - Farmacon - Blog - Η #1 online αγροτική εφαρμογή\nΤο ετήσιο συνέδριο είναι η πιο σημαντική συνάντηση της βιομηχανίας για τους παρασκευαστές σκευασμάτων φυτοπροστασίας με βιολογικούς παράγοντες και θα πραγματοποιηθεί από τις 22 έως τις 24 Οκτωβρίου στη Βασιλεία της Ελβετίας.\nΓια τρεις ημέρες, θα υπάρξει εστίαση στις τάσεις σε έρευνα και ανάπτυξη, τις καινοτομίες στην αγορά βιολογικών και τα νέα βιολογικά σκευάσματα και βιώσιμη φυτοπροστασία με σεβασμό στο περιβάλλον. Το συνέδριο οργανώνεται από την Διεθνή Ένωση Κατασκευαστών Βιολογικού Ελέγχου (IBMA) και το Ελβετικό Ερευνητικό Ινστιτούτο Οργανικής Γεωργίας (FiBL).\nΈνας σημαντικός στόχος για τη Bayer είναι να βρει τους σωστούς συνεργάτες ώστε μαζί να επεκτείνουν την αγορά βιολογικών.\n«Αυτή η αγορά έχει τεράστια δυναμική ανάπτυξης αλλά ακόμη είναι μοιρασμένη σε πολλά μικρά κομμάτια», αναφέρει ο Karl Muenks, Segment Manager Biologicals της Bayer. «Επομένως είμαστε ανοιχτοί στο να στηρίξουμε συνεργασίες με παρασκευαστές βιολογικών προκειμένου να μπορέσουμε να προσφέρουμε στους παραγωγούς πιο αποτελεσματικές, ολοκληρωμένες λύσεις, προσαρμοσμένες στις ανάγκες τους. Όλοι μαζί, θα βοηθήσουμε τους παραγωγούς να ανταποκριθούν στις τρέχουσες και μελλοντικές απαιτήσεις των διαφόρων εμπλεκομένων στην αλυσίδα αξίας τροφίμων».\nΗ Bayer θα έχει περίπτερο στην έκθεση και θα παρουσιάσει το προϊοντικό χαρτοφυλάκιό της, όπως για παράδειγμα το Serenade™ ή το BioAct™, καθώς και την πρωτοβουλία της για το Food Chain Partnership.\nΗ πρωτοβουλία φέρνει κοντά παραγωγούς, μεταποιητές και εμπόρους λιανικής ώστε να δουλέψουν μαζί σε ολοκληρωμένες λύσεις προκειμένου να διασφαλίσουν βιώσιμη και διάφανη παραγωγή υψηλής ποιότητας τροφίμων.\n«Μόνο μέσα από τη βέλτιστη συνεργασία με κορυφαίους ειδικούς σε ιδιωτικά και δημόσια ερευνητικά ινστιτούτα και πολλούς άλλους συνεργάτες μπορούμε από κοινού να ενδυναμώσουμε ένα βιώσιμο διατροφικό σύστημα, μέσω της αλυσίδας αξίας τροφίμων,” είπε ο Muenks. «Το μέλλον των χωραφιών και των θερμοκηπίων μας θα διαμορφωθεί περισσότερο μέσω των ολοκληρωμένων αγρονομικών λύσεων και τα βιολογικά αποτελούν ένα σημαντικό κομμάτι τους».\nΓια περισσότερες πληροφορίες σχετικά με το όραμα της Bayer για τη μοντέρνα γεωργία μπορείτε να επισκεφτείτε την ιστοσελίδα πατώντας ΕΔΩ:


Σύγκριση τιμών ενοικίασης αυτοκινήτου από το Μαγκνιτογκόρσκ με τη Skyscanner\nΣυγκρίνετε τις επιλογές ενοικίασης αυτοκινήτου στο Μαγκνιτογκόρσκ\nΑνεξάρτητα από το εάν πετάτε προς Μαγκνιτογκόρσκ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Μαγκνιτογκόρσκ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Μαγκνιτογκόρσκ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Μαγκνιτογκόρσκ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Μαγκνιτογκόρσκ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Μαγκνιτογκόρσκ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Μαγκνιτογκόρσκ θα σας τo ζητήσουν για να σας επιτρέψουν να φύγετε.\nΠληροφορίες για Μαγκνιτογκόρσκ\nΣύγκριση πτήσεων προς ΜαγκνιτογκόρσκΑναζήτηση πτήσεων\nΣύγκριση ξενοδοχείων σε ΜαγκνιτογκόρσκΑναζήτηση ξενοδοχείων


Kobo Aura HD, νέος ηλεκτρονικός αναγνώστης με οθόνη 6,8 ιντσών | eAnagnostis – Ηλεκτρονικός Αναγνώστης eAnagnostis - Ηλεκτρονικός Αναγνώστης\nKobo Aura HD, νέος ηλεκτρονικός αναγνώστης με οθόνη 6,8 ιντσών\ne-reader Kobo Kobo Aura HD ηλεκτρονικός αναγνώστης\n16.04.2013, Συγγραφέας: Μιχάλης Καλαμαράς\nΝέο ηλεκτρονικό αναγνώστη ανακοίνωσε το ηλεκτρονικό βιβλιοπωλείο και κατασκευαστής συσκευών Kobo. Tο Kobo Aura HD είναι ο μόνος ηλεκτρονικός αναγνώστης με οθόνη 6,8 ιντσών, 0,8 ίντσες περισσότερες από όλους τους ανταγωνιστές του, ενώ επιπλέον η ανάλυση της οθόνης είναι ιδιαίτερα υψηλή, 1140 x 800 pixels ή 265 dpi (dots per inch), έναντι 212 dpi του Kindle Paperwhite. To Kobo ανακοίνωσε ότι η συσκευή θα κυκλοφορήσει σε περιορισμένο αριθμό.\nΤο Kobo Aura HD διαθέτει σύνδεση στο internet με WiFi, ο χειρισμός του γίνεται με την αφή και η οθόνη του είναι ηλεκτρονικό χαρτί Pearl της E Ink, η τελευταία γενιά οθονών ηλεκτρονικού χαρτιού. Έχει ενσωματωμένο εμπρόσθιο φωτισμό, ώστε να μην είναι κουραστικός για τα μάτια. Διαθέτει ακόμα επεξεργαστή στο 1 GHz και εσωτερική μνήμη 4 GB, επεκτάσιμη με κάρτα microSD. Το συνολικό βάρος της συσκευής είναι 240 γραμμάρια, δηλαδή 30 γραμμάρια πιο βαριά από το Kindle Paperwhite. Η μπαταρία διαρκεί μέχρι 2 μήνες με ανάγνωση 30 λεπτών την ημέρα. Η συσκευή θα είναι διαθέσιμη σε τρία χρώματα: Espresso (καφέ), Ivory (λευκό) και Onyx (μαύρο).\nΤο διαφημιστικό video του Kobo Aura HD\nΗ συσκευή θα είναι διαθέσιμη για προπαραγγελίες σε ΗΠΑ και Καναδά από σήμερα και θα βρίσκεται στα καταστήματα σε ΗΠΑ, Καναδά και Βρετανάι στις 25 Απριλίου. Η τιμή της είναι στα $169 για τις ΗΠΑ και τον Καναδά (στο αντίστοιχο δολάριο της κάθε χώρας) και στις £139.99 στη Βρετανία. To Kindle Paperwhite στις ΗΠΑ ξεκινάει από την τιμή των $119.\nΌπως και οι προηγούμενες συσκευές Kobo, το Aura HD υποστηρίζει την ανάγνωση αρχείων ePUB και PDF, με ή χωρίς το κλείδωμα της Adobe, αλλά και mobi χωρίς κλείδωμα. Πέρα από τα ebooks, υποστηρίζονται τα αρχεία εικόνων JPEG, GIF, PNG και TIFF, τα αρχεία κειμένου TXT, HTML, XHTML και RTF και τα αρχεία για κόμιξ CBZ and CBR\nΤο Kobo επιμένει στο ηλεκτρονικό χαρτί\nΟ διευθύνων σύμβουλος του Kobo, Mike Serbinis, υποστήριξε πως το Kobo Aura HD απευθύνεται “στους πιο παθιασμένους εραστές των βιβλίων – αυτούς που διαβάζουν εκατοντάδες βιβλία το χρόνο”.\nΗ κυκλοφορία του Kobo Aura HD δείχνει την έμφαση που δίνει το Kobo στους ηλεκτρονικούς αναγνώστες με ηλεκτρονικό χαρτί παρά στα tablet PC, τα οποία προωθούν περισσότερο το Amazon και το Barnes & Noble. Η επιμονή στους e-readers βασίζεται αφενός στη διαπίστωση του Kobo ότι οι πιο συστηματικοί αναγνώστες βιβλίων, που αγοράζουν και τα περισσότερα e-books, προτιμούν τους ηλεκτρονικούς αναγνώστες και, αφετέρου, στις χαμηλές πωλήσεις του Kobo Arc, της δική του πρότασης στα tablet PC.\nΟι 6 ίντσες έχουν πλέον καθιερωθεί ως το στάνταρτ μέγεθος για τις οθόνες των ηλεκτρονικών αναγνωστών. Παρ’ όλ’ αυτά, αρκετοί είναι οι αναγνώστες που θα επιθυμούσαν e-reader με μεγαλύτερη οθόνη, κυρίως για την ανάγνωση αρχείων PDF. Το Kobo Aura HD διαθέτει οθόνη 6,8 ιντσών προσπαθώντας να καλύψει αυτήν την ανάγκη αλλά και να φέρει τους ηλεκτρονικούς αναγνώστες πιο κοντά σε μέγεθος στα μικρά tablet PC των 7 ιντσών.\nΑυτό με τον περιορισμένο αριθμό συσκευών δε το καταλαβάινω…\nΑν βρείτε κάποιο online review ή uboxing ενημερώστε μας… Θα με ενδιέφερε μία συσκευή e-ink με μεγαλύτερη οθόνη. Για μένα ιδιανικό είναι το μέγεθος του ipad αλλά προτιμώ το e-ink.\nΒλέπω ότι o koboreader aura hd υποστηρίζει την ανάγνωση PDF αρχείων. Σε αυτήν την μορφή έχω τα περισσότερα βιβλία (κυρίως πληροφορικής) τα οποία θα ήθελα να μπορώ να ξεφυλλίζω με έναν ereader.\nΣε μια 19άρα οθόνη τα βιβλία αυτά διαβάζονται μια χαρά. Τι θα γίνει όμως στην μικρή οθόνη του ereader; Για να έχω αξιοπρεπούς μεγέθους γράμματα θα πρέπει να βλέπω ένα μέρος της σελίδας ή υπάρχει η δυνατότητα αύξησης του μεγέθους των γραμμάτων με ταυτόχρονη αναδίπλωση του κειμένου στα PDF αρχεία; Αν όχι σε ποιου τύπου αρχεία γίνεται αυτό; Ποια είναι η καλύτερη λύση για ανάγνωση PDF;\nΥπάρχει on-line κάποιος εικονικός ebook-reader με τον οποίο θα μπορούσα να πειραματιστώ και να δοκιμάσω πως φαίνεται αυτό που ρωτάω;\nΕυχαριστώ και συγχαρητήρια για τη δουλειά σας\nΚαλημερα, γνωρίζετε αν η συσκευή αναγνωρίζει ελληνικές γραμματοσειρές για τα αρχεία ipub (για τα ελληνικά βιβλία) καθώς και για τα pdf αρχεία; Ακόμη θα ήθελα αν γνωρίζετε για το αν υπάρχει δωρεάν διάθεση κάποιων βιβλίων από τη βιβλιοθήκη της kobo ή αν πρέπει να πληρώνονται.Συγχωρήστε την άγνοιά μου απλά είμαι καινούριος στο χώρο..\nMobius, οι νέες, εύκαμπτες οθόνες ηλεκτρονικού χαρτιού από την E Ink |\n[…] ppi – σημαντικά λιγότερο από το Kindle Paperwhite με 212 ppi ή το Kobo Aura HD με 265 ppi, αν και κοντά με το Nook Glowlight με 156 ppi. Όμως η […]


Είναι σωστό τα κατοικίδια να κοιμούνται στο κρεβάτι μας; – medinova.gr\nΟταν φέρνει κάποιος στο σπίτι ένα κουτάβι ή ένα γατάκι, σίγουρα δεν ονειρεύεται πως θα μοιραστεί μαζί του το κρεβάτι του. Γι’ αυτό και το πρώτο πράγμα που κάνει είναι να του εξασφαλίσει ένα ζεστό και άνετο μέρος να κοιμηθεί.\nΚατ’ αρχήν πρέπει να γνωρίζετε πως αν ο σκύλος σας δεν έχει προβλήματα συμπεριφοράς, δεν υπάρχει κανένα πρόβλημα αν κοιμηθεί στο κρεβάτι σας. Το γεγονός ότι του το επιτρέπετε ο σκύλος το θεωρεί κομπλιμέντο. Αλλωστε, είναι γνωστό πως οι σκύλοι κοιμούνται μόνο μαζί με ανθρώπους ή με άλλα σκυλιά που εμπιστεύονται.\nΟμως, στα επιθετικά ή κυριαρχικά σκυλιά δεν θα πρέπει να επιτραπεί να κοιμηθούν στο κρεβάτι σας. Και αν αρχίσουν να αποτελούν πρόβλημα, θα πρέπει να κατεβούν άμεσα απ’ αυτό.


1 Οκτωβρίου 2017 12:05:00\nΤο να είσαι ένας Kahuna σημαίνει να βρίσκεσαι σε ροή, να είσαι σε ρυθμό, να είσαι ερωτευμένος συνειδητά με κάθε στιγμή της ζωής σου. Kahu Abraham Kawai, εμπνευστής του “Kahuna Bodywork”\nΑπό την πλευρά του ο θεραπευτής δεν καταπονεί το σώμα του. Αντίθετα, όλη αυτή η διαδικασία τον βοηθά να διευρύνει τη συνειδητότητά του. Το "Kahuna Bodywork" στηρίζεται στις αρχές του Kahu Abraham Kawai, το έργο του οποίου συνεχίζεται από την μαθήτρια και σύζυγό του Ηο'okhai Tamara. Η τελευταία υπήρξε και η δασκάλα της κυρίας Μάστορη.\nΠου: 4el, Αγλαύρου 13, Κουκάκι\nΠότε: Παρασκευή 20 έως και Κυριακή 22 Οκτωβρίου και Παρασκευή 10 έως και Κυριακή 12 Νοεμβρίου. Υποχρεωτική παρακολούθηση όλων των ημερών. Στο διάστημα ανάμεσα στις συναντήσεις είναι απαραίτητη η πρακτική.


Κασουλίδης: Γεωπολιτική αναβάθμιση της Κύπρου - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 29 Δεκεμβρίου 2013, 11:59 Κασουλίδης: Γεωπολιτική αναβάθμιση της Κύπρου\nΝέα δυναμική δημιουργείται στο σκηνικό, που θα επιτρέπει στη φωνή της μικρής Κύπρου να ακουστεί πιο δυνατά και πιο ξεκάθαρα, είναι η εκτίμηση του υπουργού Εξωτερικών, Ιωάννη Κασουλίδη, ο οποίος υπογραμμίζει πως η κυβέρνηση Αναστασιάδη «προχωρεί σε προσεκτικά και μελετημένα βήματα, προκειμένου η Κυπριακή Δημοκρατία να αναβαθμιστεί γεωπολιτικά, καθώς κάτι τέτοιο δεν μπορεί να γίνει αυτόματα, αφού χρειάζεται παραγωγική διαχείριση». Οι κινήσεις, όπως αναφέρει ο κ. Κασουλίδης σε συνέντευξή του στην εφημερίδα «Φιλελεύθερος»,γίνονται σε δύο τομείς:\nμετατροπή του κυπριακού κράτους σε πιο αποτελεσματικό και εξωστρεφές μέλος της Ευρωπαϊκής Ένωσης, χωρίς να λειτουργεί αποκλειστικά κυπροκεντρικά.\nΣτην κατάλληλη διαχείριση της ενεργειακής πολιτικής, που είναι και εξωτερική πολιτική.


ΦΡΕΝΙΤΙΔΑ για το Τζόκερ- ΣΗΜΕΡΑ κληρώνει 15,5 εκατομμύρια... - Star.gr\nΕΛΛΑΔΑ Κυριακή, 13 Δεκεμβρίου 2015, 16:29\nΦΡΕΝΙΤΙΔΑ για το Τζόκερ- ΣΗΜΕΡΑ κληρώνει 15,5 εκατομμύρια ευρώ! ΔΕΙΤΕ πως μπορείτε να κερδίσετε\nΤρελαμένοι είναι όλοι με την σημερινή κλήρωση του Τζόκερ, καθώς μετά από 16 συνεχόμενα Τζακ Ποτ το ποσό έχει εκτιναχτεί στα 15,5 εκατομμύρια ευρώ.\nΠολίτες σπεύδουν σε πρακτορεία του ΟΠΑΠ σε όλη τη χώρα για να παίξουν με την τύχη τους, ελπίζοντας πως σήμερα στις 22:00, θα αλλάξει η ζωή τους και θα γίνουν… πλούσιοι! Ενδεικτικό της τρέλας που επικρατεί είναι πως λίγες ώρες πριν την κλήρωση παίζονται 18.000 στήλες ανά λεπτό!\nΑν λοιπόν νιώθετε τυχερός μην χάνετε χρόνο τρέξτε να παίξετε. Όμως πριν συμπληρώσετε το δελτίο σας… δείτε κάποιες στατιστικές που θα σας βοηθήσουν, καθώς δείχνουν τα νούμερα που κληρώνονται πιο συχνά.\nΣτη δεξιά πλευρά βλέπετε πεδία διαφορετικών χρωμάτων με αριθμούς. Το μπλε χρώμα σημαίνει ότι είναι λιγότερες οι φορές που έχει εμφανιστεί ο συγκεκριμένος αριθμός, ενώ όπου βλέπετε το κόκκινο είναι οι περισσότερες φορές. Αριστερά βλέπετε τους αριθμούς που αντιστοιχούν στο κάθε χρώμα, δηλαδή πόσες φορές έχει εμφανιστεί ο κάθε αριθμός στην περίοδο 16/11/1997 - 06/12/2015 (Πλήθος Κληρώσεων: 1878)


Διεθνής οικονομική βοήθεια για την ανοικοδόμηση της Γάζας - Flashnews.gr\nΔιεθνής οικονομική βοήθεια για την ανοικοδόμηση της Γάζας\nΠερίπου 50 χώρες και διεθνείς οργανισμοί υποσχέθηκαν σήμερα να προσφέρουν το ποσό των 5,4 δισεκατομμυρίων δολαρίων προκειμένου να βοηθήσουν στην ανοικοδόμηση της Λωρίδας της Γάζας, του παλαιστινιακού θύλακα που καταστράφηκε κατά τη διάρκεια του πολέμου με το Ισραήλ αυτό το καλοκαίρι, ανακοίνωσε η διάσκεψη των δωρητών στο Κάιρο.\nΗ Παλαιστινιακή Αρχή είχε ζητήσει 4 δισεκατομμύρια δολάρια για την ανοικοδόμηση αυτής της περιοχής όπου σχεδόν 2200 άνθρωποι- κυρίως άμαχοι- σκοτώθηκαν τον Ιούλιο και Αύγουστο στους βομβαρδισμούς που εξαπέλυσε το Ισραήλ. Από την πλευρά των Ισραηλινών 73 άνθρωποι σκοτώθηκαν στις συγκρούσεις, στην πλειονότητά τους στρατιώτες.\n«Οι συμμετέχοντες υποσχέθηκαν περίπου 5,4 δισεκατομμύρια δολάρια (4,3 δισεκατομμύρια ευρώ)» δήλωσε ο υπουργός Εξωτερικών της Νορβηγίας, Μπέργκε Μπρέντε, η χώρα του οποίου διοργάνωσε από κοινού με την Αίγυπτο τη διάσκεψη αυτή.\nΤο Κατάρ υποσχέθηκε τη μεγαλύτερη βοήθεια ύψους 1 δισεκατομμυρίου δολαρίων. Η Ουάσιγκτον από την πλευρά της ανακοίνωσε μία «άμεση βοήθεια» ύψους 212 εκατομμυρίων από ένα σύνολο 400 εκατομμυρίων σε διάστημα ενός έτους και η Ευρωπαϊκή Ένωση υποσχέθηκε ότι θα αποδεσμεύσει το ποσό των 450 εκατομμυρίων ευρώ.\nΔευτέρα, 13 Οκτωβρίου 2014, 08:47\nΧΑΝΙΑ 25.04.2018 12:20\nΟ Εμπορικός Σύλλογος Χανίων για ενδιάμεσες εκπτώσεις και πρωτομαγιά


Δημήτρης Χατζησωκράτης: Όταν τσακώνονταν οι «Έξω» με τους «Μέσα»\nΠαρακολουθούσα, ορμώμενος και από μια ιδιαίτερη έφεση, τις σε χαμηλούς τόνους βραδινές πολιτικές συζητήσεις της παρέας του πατέρα μου και θέλοντας να μην υστερώ σε γνώση και πληροφόρηση, με ζέση ξεκοκάλιζα ΤΟ ΒΗΜΑ, μιας και τη ΔΗΜΟΚΡΑΤΙΚΗ ΑΛΛΑΓΗ, εφημερίδα του πατέρα μου, την είχε κλείσει η χούντα. Είχα και την ευτυχή για μένα συγκυρία, προνόμιο θα το έλεγα, εκείνη η χρονιά να συμπίπτει με την παρουσία στο Γυμνάσιό μας του Κώστα Γεωργουσόπουλου. Στα διαλλείματα από τις πρόβες της παράστασης της Ηλέκτρας του Σοφοκλή, που ανεβάζαμε σε σκηνοθεσία του, κυριολεκτικά ρουφούσα τον υπαινικτικό λόγο και σχολιασμό, που με τον χρόνο γινόταν σε μένα περισσότερο σαφής, για όσα συνέβαιναν εκείνη την περίοδο στην Ελλάδα και τον κόσμο...\n1968. Τι χρονιά! Πόσα συμπυκνωμένα γεγονότα διαδέχονταν το ένα το άλλο!\nΣτο τέλος του Ιανουαρίου, στο Βιετνάμ, μετά από δυο χρόνια στρατιωτικής εμπλοκής των Αμερικανών με 500.000 στρατιώτες, οι Βιετκόνγκ καταλαμβάνουν επί 6ωρο την Αμερικάνικη πρεσβεία στη Σαϊγκόν και επακολουθούν οι πρωτοφανείς βομβαρδισμοί και οδομαχίες στη Σαϊγκόν.\nΣτις 4 Απριλίου δολοφονείται στη Μέμφιδα ο δρ. Μάρτιν Λούθερ Κίνγκ, βραβείο Νόμπελ για την Ειρήνη και υπέρμαχος της μετριοπάθειας και της αποφυγής βίας για τη διεκδίκηση της φυλετικής ισότητας στις ΗΠΑ.\nΤο ίδιο βράδυ στην Ελλάδα ο φίλαθλος κόσμος, και όχι μόνο, πανηγύριζε την κατάκτηση του Κυπέλλου Κυπελλούχων Ευρώπης στο μπάσκετ από την ΑΕΚ, παρουσία 80.000 φιλάθλων!\nΤον Μάιο στο Παρίσι εξελίσσεται η μεγαλειώδης εξέγερση των φοιτητών, που συνακολουθείται και από ένα πρωτοφανές και βίαιο κύμα καταλήψεων εργοστασίων και μαζικών απεργιών σε όλη τη Γαλλία.\nΣτις 5 Ιουνίου δολοφονείται στο Λος Άντζελες, ο Ρόμπερτ Κέννεντυ, μόλις αναλαμβάνει το χρίσμα για υποψήφιος των Δημοκρατικών για την προεδρία, και 5 χρόνια μετά τη δολοφονία του αδελφού του.\nΣτις 13 Αυγούστου ο Αλέκος Παναγούλης αποτυγχάνει στην απόπειρα εξόντωσης του δικτάτορα Γ. Παπαδόπουλου και συλλαμβάνεται.\nΣτις 21 Αυγούστου τα σοβιετικά τανκς εισβάλουν στην Πράγα, με τη σύμπραξη Βουλγάρων, Πολωνών, Ούγγρων και Ανατολικογερμανών και πνίγουν την «Άνοιξη της Πράγας».\nΣτις 29 Σεπτεμβρίου η χούντα διενεργεί το δημοψήφισμά της για το ΝΕΟ ΣΥΝΤΑΓΜΑ και τα αποτελέσματα που δημοσιεύει, δυο μέρες μετά, εμφανίζουν 92,2% υπέρ του ΝΑΙ.\nΤην 1η Νοεμβρίου πεθαίνει ο Γεώργιος Παπανδρέου και δυο μέρες μετά η κηδεία του μετατρέπεται στην πρώτη μαζική αντιδικτατορική εκδήλωση του λαού της Αθήνας.\nΣτις 23 Νοεμβρίου γίνεται η πρώτη μεγάλη δίκη της αντιστασιακής οργάνωσης φοιτητών ΡΗΓΑΣ ΦΕΡΑΙΟΣ στο Έκτακτο Στρατοδικείο Αθηνών , όπου καταδικάζονται 14 φοιτητές με 183 χρόνια φυλάκιση.\nΚαι η 12η Ολομέλεια της ΚΕ τους ΚΚΕ;\nΑυτή την είδηση, ότι δηλαδή, στις 5 Φεβρουαρίου 1968, στη Βουδαπέστη, ξεκινούσε τις εργασίες της η 12η Ευρεία Ολομέλεια της ΚΕ του ΚΚΕ, τις εργασίες της οποίας άνοιξε στις 8 το πρωί, ο Πρόεδρος της ΚΕ Απ. Γκρόζος, με θέματα της ημερήσιας διάταξης: α) την πολιτική κατάσταση της χώρας και τα καθήκοντα του ΚΚΕ και β) το κομματικό πρόβλημα και η οργανωτική πολιτική του Κόμματος, ότι η Ολομέλεια της ΚΕ ολοκληρώθηκε στις 15 Φεβρουαρίου και το γεγονός αυτό αποτέλεσε την απαρχή της ιστορικής διάσπασης του ΚΚΕ, δεν τα πληροφορήθηκα δυο ημέρες μετά, το πρωί της 17ης Φεβρουαρίου. Ούτε από την ανακοίνωση των Παρτσαλίδη-Δημητρίου-Ζωγράφου, μελών του Πολιτικού Γραφείου, που από την εκπομπή του ραδιοφωνικού σταθμού του κόμματος «Φωνή της Αλήθειας», από το Βουκουρέστι, κατάγγελλαν το πραξικόπημα(δηλαδή τη μη εγκυρότητα και μη απαρτία της Ολομέλειας). Ούτε από τον Σταθμό της Μόσχας, που ακολούθησε χρονικά και από όπου ανακοινώνονταν η καταγγελία για τους «φραξιονιστές», «οπορτουνιστές» κλπ!\nΟι ελληνικές εφημερίδες, κάτω από τη συνεχή λογοκρισία, δεν μπορούσαν να καταγράψουν τίποτε από ότι αφορούσε το παράνομο ΚΚΕ. Αλλά και από το περιβάλλον στην κωμόπολή μου τότε δεν υπήρχε καμιά πληροφορία. Μόνο με αφορμή την φοιτητική έκρηξη του Μάη, όπου οι κινητοποιήσεις αφορούσαν κατά κύριο λόγο τη Γαλλία και την Ιταλία, άκουσα για πρώτη φορά τον θείο μου να σχολιάζει λέγοντας περίπου: «Δεν μας φτάνει που δεν αποτρέψανε τη δικτατορία αλλά έχουμε και τους δικούς μας, τους απάνω, να τα έχουν κάνει μαντάρα… να τσακώνονται οι έξω με τους μέσα…».\nΚαθοριστικής όμως σημασίας γεγονός για την πολιτική μου αφύπνιση αποτέλεσε η εισβολή των σοβιετικών τανκς στην Πράγα τον Αύγουστο και η καταστολή της προσπάθειας για ανανέωση του σοσιαλιστικού καθεστώτος, που εκκινούσε μάλιστα από το ίδιο το κομμουνιστικό κόμμα!\nΣτο οικογενειακό μας περιβάλλον ο θαυμασμός για τη Σοβιετική Ένωση περίσσευε. Τα όποια επιτεύγματα της ΕΣΣΔ και προπάντων αυτά στο διάστημα τα θεωρούσαμε και δική μας υπόθεση. Το μόνο δώρο άλλωστε, που μου είχε κάνει, αυθορμήτως, ο πατέρας μου ήταν να μου φέρει αμέσως από την Αθήνα, μόλις εκτυπώθηκε, στα ελληνικά το δίτομο μυθιστόρημα «Ο Ήρεμος Ντον» του Μιχαήλ Σολόχωφ, με το πρόσφατο βραβείο Νόμπελ Λογοτεχνίας το 1965. Μου φαίνονταν αδιανόητο ο Κόκκινος Στρατός, ίνδαλμά μου για τη νικηφόρα πάλη του κατά του ναζισμού να γίνεται εισβολέας και στρατός κατοχής!\nΉταν τότε η πρώτη φορά που διάβασα και άκουσα πολύ περισσότερα για το ελληνικό κομμουνιστικό κίνημα. Η προκήρυξη στις 2 Αυγούστου για το δημοψήφισμα της 29 Σεπτεμβρίου για το Νέο Σύνταγμα είχε «ανοίξει» κάπως τα στόματα και κάποιες δυνατότητες για υποτυπώδεις συζητήσεις. Αλλά και η ίδια η επέμβαση των στρατιωτικών δυνάμεων του Συμφώνου της Βαρσοβίας λειτουργούσε τόσο εναντίον της Σοβιετικής Ένωσης, που δεν απαιτούνταν καν η «επιστημονική» προπαγανδιστική αντίληψη του επελθόντος, μετά από 2 χρόνια, στο Υπουργείο προπαγάνδας Γ. Γεωργαλά για να «επιτρέπει» το χουντικό καθεστώς τη διάχυση της πληροφόρησης για την πανευρωπαϊκή βοή που είχε ξεσηκωθεί σχετικά με την εισβολή στην Πράγα.\nΓια πρώτη φορά μαθαίνω, συγκεκριμένα τώρα, ότι έχει όντως προκύψει ΔΙΑΣΠΑΣΗ του ΚΚΕ και ότι τα ακατανόητα για μένα γεγονότα στην Τσεχοσλοβακία, το ένα τμήμα του, το Γραφείο Εσωτερικού τα καταδικάζει, ενώ το άλλο καταγγέλλει τη «διεθνή ιμπεριαλιστική αντίδραση»και τα «δεξιά αναθεωρητικά στοιχεία»…\nΣτην ευρύτερη συνείδηση ενός κόσμου που ενδιαφέρονταν για την αριστερά, έτσι «χοντρά» και στην ουσία τους περνούσαν οι «γραμμές». Πέρα από τις προσεκτικές ή/και αισχυντηλές διατυπώσεις της ανακοίνωσης της 5ης Σεπτεμβρίου- όπως διαπίστωνα πλέον μετά από 3 χρόνια-, έτσι καταστάλαζε η ανακοίνωση ότι το Γραφείο Εσωτερικού «δηλώνει ότι δεν επιδοκιμάζει την ενέργεια αυτή των 5 σοσιαλιστικών χωρών» και «την είσοδο των στρατευμάτων των 5 χωρών χωρίς τη σύμφωνη γνώμη του Κ.Κ. Τσεχοσλοβακίας». Βάλλονταν ευθέως και δημόσια, το ΚΚΣΕ και η σοβιετική πολιτική, που ως τότε βρίσκονταν στο απυρόβλητο!\nΦεβρουάριος 1969. Είμαι στην Αθήνα πλέον. Μαζί με εκατοντάδες 18χρονους φερέλπιδες νέους και νέες της επαρχίας, που έχουν μαζευτεί από τις εσχατιές της νότιας και νησιωτικής Ελλάδας για την τελευταία τάξη του Γυμνασίου. Στα Εξάρχεια, για την άμεση πρόσβαση στο φροντιστήριο. Στόχος μοναδικός. Η είσοδος στο Πολυτεχνείο.\nΓυρνώντας από το φροντιστήριο στην είσοδο της παλιάς μονοκατοικίας, στην οδό Οικονόμου, όπου και νοίκιαζα ένα δωμάτιο, βλέπω ριγμένα πολυγραφημένα χαρτιά. Τα μάζεψα. Ήταν η ΔΙΑΚΗΡΥΞΗ του Γραφείου της Κ.Ε. του ΚΚΕ(εσωτερικού) προς τους κομμουνιστές και τον Ελληνικό λαό. Ήταν το πρώτο παράνομο κείμενο που έπεφτε, εντελώς τυχαία στα χέρια μου!\nΤο διάβασα απνευστί και φυσικά αμέσως το εξαφάνισα. Αναπτύσσονταν θέσεις: Για την ενότητα του ΚΚΕ. Για την ανατροπή της δικτατορίας. Για τη ΝΙΚΗ της πραγματικής δημοκρατίας. Σημαία πάλης των μαχόμενων κατά της χούντας κομμουνιστών. Για την περιφρούρηση του Μαρξιστικού –Λενινιστικού χαρακτήρα του ΚΚΕ, επαναστατικής πρωτοπορίας της εργατικής τάξης και του λαού της Ελλάδας. Για την ενότητα των αριστερών και προοδευτικών δυνάμεων της χώρας. Για το αντιδικτατορικό Μέτωπο. Για την προοπτική νίκης της ΑΝΤΙΣΤΑΣΗΣ. Για το δυνάμωμα και την ανανέωση του ΚΚΕ. Για την πρόοδο και ανάπτυξη της Ελληνικής κοινωνίας. (Αναφέρω τους υπότιτλους με ακρίβεια, γιατί το αναζήτησα γράφοντας το άρθρο αυτό).\nΜετά από δυο χρόνια, σε συζητήσεις με συντρόφους έμαθα και για τις πολλαπλές ενστάσεις που συνάντησε το κείμενο αυτό από τους μαχόμενους στην παρανομία κομμουνιστές και κυρίως τους νεολαίους, που αναζητούσαν ένα κείμενο πολύ πιο τολμηρό και ρηξικέλευθο.\nΣε εμένα το περιεχόμενο και οι ιδέες του, εκτός από τα κομμάτια που αναφέρονταν στην ενότητα και στην αντίσταση στη δικτατορία δεν μου έλεγαν και πολλά. Φυσιολογικά, άλλωστε! Δεν διέθετα τις προσλαμβάνουσες παραστάσεις. Το υπέγραφαν όμως αυτοί που ήξερα ότι πριν από έξη μήνες είχαν σηκώσει το ανάστημά τους απέναντι στην ΕΣΣΔ και την κατάπνιξη της Άνοιξης της Πράγας.\nΔεν είχε περάσει άλλωστε ένας μήνας, που είχα νιώσει βαθύτατο συγκλονισμό –και ήμουν βέβαιος ότι συνέβαινε το ίδιο σε εκατοντάδες χιλιάδες νέους/ες της Ευρώπης - με την εικόνα της αυτοπυρπόλησης και θανάτου του 21χρονου Γιαν Πάλαχ, φοιτητή της Ιστορίας και Πολιτικής Οικονομίας, στην πλατεία Βέντσεσλας, διαμαρτυρόμενου για τη σοβιετική εισβολή και τη κατάσταση που επέφερε στη χώρα του.\nΜε αυτούς τους ανθρώπους, αυτούς τους αγωνιστές, ήμουν βέβαιος ότι θα βρισκόμουν στο μέλλον. Ήμουν, συναισθηματικά, μαζί τους...\nΑνταμώσαμε, δυο χρόνια μετά, φοιτητής πλέον στο ΕΜΠ, στην Κομματική Οργάνωση Σπουδαστών (ΚΟΣ) του ΚΚΕεσωτερικού και στο Ρήγα Φεραίο, με τα πρώτα σκιρτήματα του υπό μαζικοποίηση, πλέον, αντιδικτατορικού φοιτητικού κινήματος.


3+1 Tips για μια Πιο Ευχάριστη Διαμονή σε Κάθε Ξενοδοχείο!\nΑκόμη και ένας παραδεισένιος προορισμός μπορεί να εξελιχτεί σε εφιάλτη αν το μέρος που θα μείνεις δεν είναι όσο άνετο, ασφαλές και καθαρό θα ήθελες.\nΚι είναι αλήθεια ότι πολλά από αυτά που μπορεί να διαβάζεις για ένα ξενοδοχείο στην επίσημη ιστοσελίδα του συχνά αποδεικνύονται (στην καλύτερη περίπτωση) υπερβολές! Αυτό, όμως, έχει ως αποτέλεσμα η ξεκούραση να μετατραπεί σε… κούραση και οι διακοπές σε ταλαιπωρία.\nΠώς μπορείς να διασφαλίσεις ότι δεν θα πέσεις σε αυτή την παγίδα στην επόμενή σου εξόρμηση; Ακολούθησε τα παρακάτω tips!\nTip 1 - Κάνε Απευθείας Κράτηση, Καλώντας το Ξενοδοχείο\nΔεν υπάρχει πλέον καλά οργανωμένο ξενοδοχείο που να δίνει δυνατότητα κράτησης ηλεκτρονικά, δίχως καμία απευθείας επικοινωνία με το προσωπικό. Πρακτικό αυτό, δεν λέμε, αλλά όσοι ταξιδεύουν συχνά και έχουν μεγάλη πείρα στις κρατήσεις, θα σου πρότειναν να κινηθείς διαφορετικά…\nΠροτίμησε να κάνεις την κράτησή σου απευθείας, καλώντας το ξενοδοχείο τηλεφωνικά και μιλώντας με τον υπεύθυνο ή το προσωπικό. Γιατί; Γιατί συχνά οι ξενοδόχοι είναι διατεθειμένοι να προσφέρουν καλύτερες τιμές, να κάνουν upgrade δωματίου ή να προσφέρουν επιπλέον ανέσεις στην ίδια τιμή όταν συνομιλούν απευθείας με τον επίδοξο… φιλοξενούμενο!\nΈνα απλό τηλεφώνημα, λοιπόν, μπορεί να σου εξασφαλίσει ακόμη μεγαλύτερες ανέσεις.\nTip 2 - Αν Υπάρχει Κάποια Ειδική Περίσταση, Πες το!\nΚαι μιας και τονίσαμε πόσο σημαντικό είναι να μιλήσεις απευθείας με το προσωπικό του ξενοδοχείου, μπορούμε να αναφέρουμε έναν ακόμη λόγο.\nΑν το ταξίδι σου σχετίζεται με κάποια ειδική περίσταση, π.χ. με τα γενέθλιά σου, την επέτειό σου, κάποιο συνέδριο ή άλλο γεγονός, είναι πολύ σημαντικό να το αναφέρεις όταν κάνεις την κράτησή σου. Πολλά ξενοδοχεία προσφέρουν ειδικές υπηρεσίες ή περιποιήσεις σε τέτοιες περιπτώσεις, ή μπορούν να σου εξασφαλίσουν ειδικές τιμές με εξωτερικούς συνεργάτες για τούρτες, γλυκά, catering και ειδική διακόσμηση.\nTip 3 – «Σιδέρωσε» τα Ρούχα σου με τον Ατμό από το Μπάνιο\nΑν θέλεις να ταξιδέψεις με τα απολύτως απαραίτητα ή έστω με όσο το δυνατόν λιγότερες αποσκευές, τότε σίγουρα μπορείς να αφήσεις το σίδερο στο σπίτι. Υπάρχει τρόπος να σιδερώσεις και να φρεσκάρεις στα γρήγορα τα ρούχα σου… στο μπάνιο!\nΕίναι απλό. Άνοιξε το ντους και άφησε να τρέξει να τρέξει καυτό νερό. Κρέμασε τα ρούχα στο μπάνιο σε ένα σημείο που θα τα «αγκαλιάζει» ο ατμός και άφησέ τα εκεί για λίγο, κλείνοντας την πόρτα και το παράθυρο (αν υπάρχει). Τοποθέτησε τα ρούχα όσο το δυνατόν πιο κοντά στην έξοδο του νερού, χωρίς όμως να βρέχονται. Αν δεν θέλεις να σπαταλήσεις νερό, μπορείς να κάνεις και το μπάνιο σου ταυτόχρονα! Σε 15 λεπτά, πάντως, τα ρούχα σου θα είναι έτοιμα!\nTip 4 – Πάρε Μαζί σου τα Είδη Προσωπικής Περιποίησης (Σαμπουάν, Σαπούνια κτλ.)\nΌταν θα έχεις ολοκληρώσει τη διαμονή σου, πάρε μαζί σου τα είδη προσωπικής περιποίησης που σου παρέχει το ξενοδοχείο! Εξάλλου, δεν μπορούν να χρησιμοποιηθούν ξανά, και είναι πρακτικά αδύνατο να ανακυκλωθούν δίχως να διαλυθεί όλο το προϊόν – συνεπώς είναι κρίμα να μην τα πάρεις μαζί σου και να πεταχτούν.\nΑν έχει κάποια ειδική δερματική ή άλλη ευαισθησία και χρειάζεσαι πιο εξειδικευμένα προϊόντα προσωπικής περιποίησης, μην ξεχάσεις να το αναφέρεις όταν κάνεις την κράτησή σου!\nTip… SEMELI HOTEL\nΦυσικά, μπορείς να εξασφαλίσεις μια τέλεια διαμονή, άνετη και ξεκούραστη διαμονή… με μία μόνο κίνηση! Κάνοντας την κράτησή σου στο SEMELI HOTEL!\nΆνετοι χώροι, μοντέρνα διακόσμηση με όλες τις απαραίτητες ανέσεις – που περιλαμβάνουν ακόμη και υπηρεσία στεγνοκαθαριστηρίου - σας διασφαλίζουν μια αυθεντικά άψογη διαμονή. Εξυπηρετούμε κάθε σας ανάγκη, από ειδικό σαμπουάν μέχρι τη διοργάνωση ειδικών γευμάτων και events, άμεσα, με ένα μόνο τηλεφώνημα!\nΚαι κάτι ακόμη! Το SEMELI HOTEL σας προσφέρει, αν υπάρχουν διαθέσιμα δωμάτια, δωρεάν upgrade δωματίου!\nΕπικοινωνήστε σήμερα κιόλας μαζί μας για κρατήσεις!


6X MG90S Metal Gear RC Micro Servo 13.4g για ZOHD Volantex Airplane RC Helicopter Car Boat Model Κριτικές - Banggood Ελληνικά Online Shopping\nΔείτε όλες τις κριτικές 2544\nΌλες οι κριτικές (2544)\nΌλα τα αστέρια(2544)\nΠήρα αυτά τα Servos για ένα πρόγραμμα ρομποτικής, υπέθεσα ότι ήταν ένα πλήρες μεταλλικό σερβό. Αλλά να ξέρεις ότι δεν είναι. Αυτοί οι Σέρβοι έχουν μόνο ένα μεταλλικό γρανάζι στην κορυφή. άλλα εσωτερικά εργαλεία είναι πλαστικά. Αυτό καθιστά πιθανότερο το σπάσιμο, καθώς το μέταλλο είναι σκληρότερο και θα βλάψει τα πλαστικά γρανάζια μακροπρόθεσμα. Σας συμβουλεύω να αγοράσετε ένα πλήρως μεταλλικό σερβό ή ένα πλήρως πλαστικό γρανάζιο. Μιλώντας γι' αυτά, τα έλαβα αρκετά γρήγορα. Ήταν σε καλή κατάσταση και όλα δούλευαν όπως αναμενόταν. Αυτά δεν είναι υψηλής ακρίβειας σερβομηχανές. Αλλά θα κάνουν τη δουλειά τους για πρωτοτυπία και κολεγιακά προγράμματα. Επίσης, σημειώστε ότι αυτά δεν είναι πρωτότυπα Τάουερ Pro σερβό.\nΠολύ καλό σύστημα μικροσερβών για τα έργα μας, το συνιστώ ανεπιφύλακτα, πρέπει πάντα να αποδεικνύει ότι όλη η δουλειά όταν τα λαμβάνεις, στη δική μου περίπτωση, όλα καλά, ευχαριστώ.


Ξεκινά από 4 Μαΐου το Superferry II. Συνδυασμένα δρομολόγια με τον Θεολόγο...\nΑρχική/Επικαιρότητα/Ξεκινά από 4 Μαΐου το Superferry II. Συνδυασμένα δρομολόγια με τον Θεολόγο…\nTinos Today 2 Μαΐου 2020\nΞεκινά σταδιακά μια μορφή κανονικότητας στη γραμμή μας από την Δευτέρα 4 Μαΐου, καθώς αρχίζει δρομολόγια και το Superferry II. Το πλοίο θα κάνει τρία δρομολόγια την εβδομάδα. Άλλα τρία θα κάνει ο Θεολόγος, σε συνδυασμό, έτσι ώστε η Άνδρος και η γραμμή να έχουν κάθε μέρα καράβι πιθανόν εκτός Δευτέρας ή ίσως κάποια άλλη μέρα. Για τα δύο εξ αυτών θα υπάρχει μια επιδότηση των καυσίμων της τάξης των 15.000 ευρώ. Έτσι από τα τέσσερα επιδοτούμενα (για όσο διάστημα κρατήσει η ημι-καραντίνα) στα καύσιμα δύο θα κάνει το ένα πλοίο καιν δύο το άλλο. Το τρίτο δρομολόγιο τους δεν θα επιδοτείται.\nΤο Superferry II θα περνά το πρωί ερχόμενο από Ραφήνα για Τήνο-Μύκονο. Θα διανυκτερεύει Μύκονο και θα επιστρέφει την επομένη από Μύκονο για Ραφήνα. Αντιστοίχως ο Θεολόγος θα κάνει το απογευματινό δρομολόγιο του εναλλάξ και θα περνά από Άνδρο για Τήνο-Μύκονο τις μέρες που θα επιστρέφει το Superferry II. Θα διανυκτερεύει Μύκονο και θα επιστρέφει πάλι την επομένη. Πρακτικά ένα πλοίο την μέρα θα περνά για Τήνο-Μύκονο κι ένα για Ραφήνα. Και τα δύο πλοία θα έχουν διανυκτερεύσεις Ραφήνα και Μύκονο.\nΚαι των δύο πλοίων τα πρωτόκολλα περιορίζονται στον αριθμό των επιβατών στο 10% της δυναμικότητας τους ώστε οι επιβάτες να ταξιδεύουν σε απόσταση. Έτσι το Superferry II θα έχει πρωτόκολλο περίπου 200 επιβάτες και ο Θεολόγος λιγότερους! Στα γκαράζ τα πρωτόκολλα παραμένουν ως έχουν. Αυτή θα είναι η κατάσταση το επόμενο διάστημα της ημι-καραντίνας. Για κάθε νεώτερη εξέλιξη θα σας ειδοποιήσουμε σχετικώς. Όλο το ρεπορτάζ για το πως καταλήξαμε σε αυτή την απόφαση προσεχώς.\nΜέτρα & Υποχρεώσεις Επιχειρήσεων από τη Δευτέρα 4 Μαΐου\n1η Ιουνίου ανοίγουν ξενοδοχεία – ενοικιαζόμενα δωμάτια αν έχουν δηλώσει στο TAXIS «Συνεχή Δραστηριότητα»\nΑποκριάτικη χοροεσπερίδα από την Κάριτας Τήνου\nΔήμαρχος Τήνου – Επιστολή Διαμαρτυρίας για το Ολοήμερο στο Σχολείο του Πύργου\n“Το λιμανάκι της γεύσης” στο πιο φιλόξενο λιμάνι της Τήνου


Συνέντευξη Lena Headey: Λατρεύω τις ζουμερές σκοτεινές συναισθηματικές στιγμές | Game Of Thrones GR Fans\nΑρχική σελίδα Διάφορα Ηθοποιοί Συνέντευξη Lena Headey: Λατρεύω τις ζουμερές σκοτεινές συναισθηματικές στιγμές\nΣυνέντευξη Lena Headey: Λατρεύω τις ζουμερές σκοτεινές συναισθηματικές στιγμές\nΣε συνέντευξη της στον James Hibberd του EW η ηθοποιός Lena Headey μίλησε για το τέλος του χαρακτήρα που υποδύεται εδώ και 10 χρόνια.\nΗ Σέρσεϊ αρχίζει τη σεζόν παγιδευμένη στο δικό της ιστό. «Είναι απελπισμένα δυστυχισμένη και όσα συνέβησαν γίνονται περισσότερο αληθινά από ποτέ γι αυτήν. Αρχίζει να χάνει τον έλεγχο της κατάστασης. Έχει καταστρέψει κάθε καλή συμμαχία, σχέση, αγάπη στην ζωή της – ήταν πάντα το πεπρωμένο της να μείνει μόνη. Και μέχρι το τελευταίο λεπτό είναι όπως πάντα σε άρνηση για το τι πραγματικά συμβαίνει»\nΗ Lena λατρεύει τις σκοτεινές και ταυτόχρονα συναισθηματικές σκηνές. Όπως αυτή του τέλους της, αγκαλιά με τον Τζέιμι, θαμμένοι κάτω από τόνους πέτρας. Μέχρι την τελευταία στιγμή ήταν σε άρνηση του τι συμβαίνει. Στην αρχή η ηθοποιός είχε ανάμεικτα συναισθήματα για την τελευταία σκηνή. Ήθελε να έχει κάποια μεγάλη σκηνή μονομαχίας με κάποιον, αλλά μιλώντας με τον συμπρωταγωνιστή της Nikolaj Coster-Waldau την βοήθησε να καταλάβει ότι οι χαρακτήρες τους ήρθαν σε αυτό τον κόσμο μαζί και τώρα πρέπει να φύγουν μαζί.\n«Πιστεύω πως το σημαντικό είναι ότι ο Τζέιμι είχε την ευκαιρία της ελευθερίας (με την Μπριεν) και τελικά απελευθέρωσε τον εαυτό του από την Σέρσεϊ, το οποίο πιστεύω ενθουσίασε το κοινό. Πιστεύω η μεγαλύτερη έκπληξη είναι το ότι επέστρεψε σε εκείνη. Η Σέρσεϊ αντιλαμβάνεται πόσο τον αγαπά και πόσο την αγαπά κι εκείνος. Είναι η πιο αυθεντική σύνδεση που είχε ποτέ … Είναι ίσως η πρώτη φορά που η Σέρσεϊ βρίσκεται σε γαλήνη»\nΗ Headey επίσης θυμάται την περιβόητη τελευταία μέρα στο γύρισμα που ανεβοκατέβηκε τις σκάλες 20.000 φορές και το πολύ κλάμα που της έδωσαν οι παραγωγοί, σε αυτήν και τον Coster-Waldau.\nΌταν ρωτήθηκε για τις αγαπημένες της σκηνές η Headey διάλεξε αρκετές.\n«Είχα πολλές καλές σκηνές — αυτή με τον Mark Addy (Ρόμπερτ Μπαραθιον) πίσω στην πρώτη σεζόν. Οι πρώτες σκηνές με τον Τύριον που βλέπεις την εξέλιξη της σχέσης τους. Τα πράγματα με την Sophie. Όλα αυτά που διαμόρφωσαν αυτούς τους χαρακτήρες. Τη σκηνή που λέει στον πατέρα της πως αυτή και ο Τζέιμι είναι εραστές. Είχαμε μερικά υπέροχα πράγματα. Λατρεύω τις ζουμερές σκοτεινές συναισθηματικές στιγμές».


Αόρατη γωνιά: Το ταξίδι της αγάπης\nΑναρτήθηκε από Σεβάχ ο Θαλασσινός στις 01:20\nαχτίδα 14 Σεπτεμβρίου 2016 - 9:03 π.μ.\nΚαλημέρα φίλε μου και καλό Φθινόπωρο ας πω, όμορφο τραγούδι, όμορφοι στίχοι μα πάνω από όλα όμορφη η σημασία των λόγων.\nΚΑΘΕ ΜΕΡΑ....! 14 Σεπτεμβρίου 2016 - 2:43 μ.μ.\nΚαλή σου μέρα φίλε μου, Χρόνια πολλά!\nΕύχομαι μια ζωή χωρίς σύνορα...\nΑνώνυμος 14 Σεπτεμβρίου 2016 - 8:35 μ.μ.\nΓι αυτήν την αγάπη την τόσο αλλιώτικη....γι αυτή την αγάπη που καλούμαστε όλοι να δίνουμε καθημερινά στον συνάνθρωπό μας, να την προσφέρουμε και να καθρεπτίζεται η ψυχή μας σ'αυτή....για την αγάπη όπως Εκείνος μας την δίδαξε...όχι να την κρατήσουμε για τους εαυτούς μας...για τις φυλακές μας....χορτάσαμε από εγωισμό....να δούμε την καρδιά ελεύθερη να πετά και να πηγαίνει ασπαλά να αφήνει μια στάλα αγπάπης στην καρδιά του αδελφού που το έχει ανάγκη...άλλωστε μόνο με την καρδιά βλέπεις καλά..την ουσία δεν την βλέπουν τα μάτια..ευχαριστούμε σεβάχ...ευχαριστούμε που μας θύμησες άλλη μια φορά τον προορισμό μας....καλό βράδυ


Παιδικά Παπούτσια Mod'8 - Oneiros Shoes\nΑρχική » Mod'8\nΠαιδικά Παπούτσια Mod'8\nΕύρος Τιμής: 16.49€ - 64.99€ 110 παπούτσια\nΜπότες Mod’8 Bottines garçon tinao\nΜπότες Mod’8 Bottines garçon tinao Μπλέ Διαθέσιμο για αγόρια.\n66.99 € 56.99 €Περισσότερα »\n72.99 € 61.99 €Περισσότερα »\nΜπότες για σκι Mod’8 Bottes fille aldouxa\nΜπότες για σκι Mod’8 Bottes fille aldouxa Black Διαθέσιμο για κορίτσια.\nΜπότες Mod’8 Bottes fille blanou\nΜπότες Mod’8 Bottes fille blanou Black Διαθέσιμο για κορίτσια.\nΜπότες Mod’8 Bottes fille aldize\nΜπότες Mod’8 Bottes fille aldize Red Διαθέσιμο για κορίτσια.\nΜπότες Mod’8 Bottes bébé stampcat\nΜπότες Mod’8 Bottes bébé stampcat Ροζ Διαθέσιμο για κορίτσια.\nΜπότες Mod’8 Bottes bébé blanou\nΜπότες Mod’8 Bottes bébé blanou Black Διαθέσιμο για κορίτσια.\nΜπότες Mod’8 Bottes bébé stampcat Μπλέ Διαθέσιμο για κορίτσια.\nΨηλά Sneakers Mod’8 Baskets garçon kytoko\nΨηλά Sneakers Mod’8 Baskets garçon kytoko Green Διαθέσιμο για αγόρια.\nΨηλά Sneakers Mod’8 Baskets enfant volanna\nΨηλά Sneakers Mod’8 Baskets enfant volanna Μπλέ Διαθέσιμο για αγόρια.\n74.99 € 62.99 €Περισσότερα »\nΨηλά Sneakers Mod’8 Baskets bébé hedilo\nΨηλά Sneakers Mod’8 Baskets bébé hedilo Μπλέ Διαθέσιμο για αγόρια.\nΜπότες Mod’8 Sneakers enfant modro\nΜπότες Mod’8 Sneakers enfant modro Brown Διαθέσιμο για αγόρια.\n56.99 € 48.99 €Περισσότερα »\nΜπότες Mod’8 Bottines bébé tinao\nΜπότες Mod’8 Bottines bébé tinao Μπλέ Διαθέσιμο για αγόρια.\nΜπότες Mod’8 Bottes fille tinamo Ροζ Διαθέσιμο για κορίτσια.\nΜπότες για σκι Mod’8 Bottes enfant stelie\nΜπότες για σκι Mod’8 Bottes enfant stelie Grey Διαθέσιμο για κορίτσια.\nΨηλά Sneakers Mod’8 Baskets garçon kynata\nΨηλά Sneakers Mod’8 Baskets garçon kynata Μπλέ Διαθέσιμο για αγόρια.\nΨηλά Sneakers Mod’8 Baskets garçon talou\nΨηλά Sneakers Mod’8 Baskets garçon talou Μπλέ Διαθέσιμο για αγόρια.\nΨηλά Sneakers Mod’8 Baskets enfant volanna Black Διαθέσιμο για αγόρια.


Κυριάκος Χήνας: Αυτοί που ύψωσαν περήφανα το βλέμμα και τη ψυχή στα μεγάλα σύμβολα της ΑΕΚ - AEKPASSION\nΑρχική / ΕΠΙΚΑΙΡΟΤΗΤΑ / Κυριάκος Χήνας: Αυτοί που ύψωσαν περήφανα το βλέμμα και τη ψυχή στα μεγάλα σύμβολα της ΑΕΚ\nΚυριάκος Χήνας 23 Μαρτίου 2019\tΕΠΙΚΑΙΡΟΤΗΤΑ, ΚΙΤΡΙΝΟΜΑΥΡΑ ΚΟΚΤΕΙΛ Αφήστε ένα σχόλιο\nΑν και έχει πενιχρή απήχηση στην Ευρώπη, η επιτραπέζια αντισφαίριση – σύμφωνα με μελέτη του Πειραματικού Λυκείου Πατρών το 2016 – στην παγκόσμια κατάταξη των δημοφιλών αθλημάτων κατέχει την έκτη (!) θέση με 650 εκατ.οπαδούς, χάρη βέβαια στην εντυπωσιακή ανάπτυξη που έχει στην Κορέα (θεωρείται χώρα καταγωγής του αθλήματος), στην Ιαπωνία και κυρίως στην Κίνα, η οποία σαρώνει τίτλους και μετάλλια.\nΣτην Ελλάδα το πρώτο επίσημο πρωτάθλημα έγινε το 1940, ενώ στην Αθήνα διοργανώθηκε το 1964 το 1ο Βαλκανικό Πρωτάθλημα με τη συμμετοχή και των κορυφαίων Ελλήνων Λουκίας Σκριβάνου και Χρήστου Χριστοδούλου. Φιλοξενήσαμε αρκετές διοργανώσεις,με επιτυχέστερη το 30ο Ευρωπαϊκό Πρωτάθλημα Νέων-Νεανίδων και Παίδων-Κορασίδων το 1987.\nΗ τεράστια προσφυγική ομάδα μας άρχισε τις παρουσίες της στο άθλημα τη δεκαετία του 1950 και μάλιστα το 1959 οι Άνδρες-Νέοι κατέκτησαν πανελλήνια την τρίτη θέση. Άλλη διάκριση επιτεύχθηκε το 1984-5,όταν κατατάχθηκε τρίτη στο Κύπελλο.\nΔυστυχώς το τμήμα παρέμεινε ανενεργό κατά την περίοδο 1986-2009. Το 2009 συμμετείχε στο πρωτάθλημα 3ης κατηγορίας Αττικής. Ήταν η αρχή μιας συνεπούς, πολύμοχθης πορείας μέχρι το 2018,όταν ανέβηκε στην Α1 κατηγορία και το 2019, οπότε στέφθηκε πανηγυρικά Πρωταθλήτρια Ελλάδος.\nΜόνον ο Νίκος Αλευρομάγειρας ως εμβληματικός έφορος του τμήματος από το 2009 (!) και ο Στέφανος Κορώνης ξέρουν τι πέρασαν… Βίωσαν την τρικυμιώδη αυτή διαδρομή, μαζί βέβαια με τη συμβολή του προπονητή Κώστα Μαδέση και ελάχιστων παραγόντων που συνέδραμαν. Ενίοτε παγιδεύονταν σε δυσκολίες παραλυτικές έως απύθμενες, όμως απέδειξαν ότι ως μάχιμοι αγωνιστές με τον Δικέφαλο στην καρδιά είναι ικανοί να υπερκεράσουν κάθε αντιξοότητα.\nΥπόδειγμα και παράδειγμα κορυφαίας επιτυχίας.Κοντά στην ομάδα στάθηκε με αποτελεσματικό τρόπο και η διοίκηση με προεξάρχοντα και καταλύτη βοήθειας τον πρόεδρο Αλέξη Αλεξίου.\nΠροπονήσεις και αγώνες γίνονταν επί χρόνια στο 3ο Γυμνάσιο Νέας Φιλαδέλφειας (οδός Ιασωνίδου) υπό δυσχερείς συνθήκες, μέχρι την Α2 και την Α1, όπου οι αγώνες διεξάγονται στο ΣΕΦ. Η τελευταία αγωνιστική όλων των ομάδων ( Κυριακή 17 Μαρτίου) έγινε εκτάκτως στην Ελευσίνα για να διασφαλιστεί η ομαλότητα λόγω των εκκρεμοτήτων με τον μπασκετικό αγώνα ΟΣΦΠ-ΠΑΟ, που είχε προγραμματιστεί για την ίδια ημέρα.\nΗ πρωταθλήτρια ΑΕΚ είχε 17 νίκες και μία ήττα από τον ΟΣΦΠ με 71-15 γκέιμ.Ασφαλώς η κρισιμότερη μάχη έγινε στην Ορεστιάδα στις 26-1-2019, όταν επικράτησε του ΟΣΦΠ με 4-3 νίκες σε ένα δραματικό φινάλε. Το σκορ ήταν 3-3 και ο ΟΣΦΠ προηγούνταν στο έβδομο παιχνίδι με 7-9. Η ψυχωμένη αντεπίθεση έφερε ένα 4-0 και έτσι πανηγυρίσαμε με 11-9 τη μεγάλη νίκη. Έχει πλέον καταγραφεί ως ο πιο μεγάλος σε διάρκεια (5.30 ώρες) και ο πιο αμφίρροπος αγώνας στην ιστορία των ελληνικών πρωταθλητών. Την επόμενη ημέρα δυσκολευτήκαμε και με τον ΠΑΟ επικρατώντας επίσης με 4-3.\nΟι αθλητές φέτος ήταν: o πολυβραβευμένος Κώστας Λαγογιάννης,οι Ούγγροι Κοσίμπα (κορυφαίος) και Σάφερ, καθώς και ο Τσέχος Ομπεσλο. Στο γυναικείο τμήμα αγωνίζονται οι: Λαζαρίδου-Τουρσουνίδου-Σταματίου,Τσαπτσίνου και η Σουηδέζα Χόλμστεν,με τη ρεαλιστική φιλοδοξία να πάρουν σε αγώνες μπαράζ (6 και 7 Απριλίου) την πρόκριση για την Α2.\nΠαράλληλα, πέντε άλλες ομάδες μας αγωνίζονται σε διάφορες διοργανώσεις, όπως π.χ. του Πανελλήνιου Ομίλου Φίλων της Επιτραπέζιας Αντισφαίριση, όπου συμμετέχουν οι βετεράνοι αθλητές της ΑΕΚ. Ικανοποιητική εξέλιξη υπάρχει και στις υποδομές, όπου στα επόμενα χρόνια θα χαρούμε επιτυχίες, κυρίως με τον πολύ ελπιδοφόρο Αλέξανδρο Μαδέση.\nΗ Απονομή του τροπαίου θα γίνει σε ειδική τελετή της ομοσπονδίας. Προτείνουμε να γίνει πριν από τον αγώνα μπάσκετ ΑΕΚ-ΟΣΦΠ στο ΟΑΚΑ (η ημερομηνία θα προσδιοριστεί από τον ΕΣΑΚΕ σε λίγες ημέρες,γύρω στις 20 Απριλίου).\nΥΓ1. Ειδική μνεία αξίζει σε ένα φίλαθλο-υπόδειγμα αφοσίωσης, ο οποίος παρακολουθεί συνεχώς το τμήμα σε όλη τη σταδιακή εξέλιξή του. Ερρωσο, αγαπητέ Χρήστο Χωρεμιώτη.\nΥΓ 2.Από εκεί ψηλά, η ψυχούλα του αγαπημένου Δημήτρη Αργεντάκη θα ευφραίνεται.\nΠροηγούμενο Δύο μέτρα και δύο σταθμά\nΕπόμενο Τα σημερινά έργα από την Αγιά Σοφιά (vid)


Έδυσε το αστέρι της Cathie Wood και της ARK; | Liberal Markets\nΠέμπτη 27 Ιανουαρίου 2022, 00:00\n| Τελευταία ενημέρωση: 00:53\nΗ Cathie Wood, αποτελεί ένα ζωντανό θρύλο, για τις νέες γενιές επενδυτών. Πρώτα απ’ όλα διότι είναι γυναίκα, πράγμα σπάνιο στην αφρόκρεμα των κορυφαίων διαχειριστών. Κατά δεύτερον, επενδύει στην τεχνολογία και στην καινοτομία, μιλάει με πάθος για τo fund “ARK Innovation ETF (ARKK)” που διαχειρίζεται και υποστηρίζει με ανυπέρβλητο ενθουσιασμό τις αναπτυξιακές εταιρίες, δηλαδή τις εταιρείες των οποίων οι αποτιμήσεις υποστηρίζονται από προσδοκίες και σχέδια και όχι από τα κέρδη και τα υπόλοιπα οικονομικά και επιχειρηματικά θεμελιώδη μεγέθη. Πολλοί ομιλούν για το νέο Warren Buffett και τη νέα επενδυτική ναυαρχίδα σαν την Berkshire Hathaway Inc. (BRK.A).\nΣήμερα η μετοχή της ARKK, έχει υποχωρήσει από τα υψηλά των $159,70, που είχε καταγράψει τον Φεβρουάριο του 2021, στα $70,80. Ακολουθώντας μια πτωτική πορεία της τάξης του -55,66%.\nΌμως δεν είναι μόνο το ARK Innovation ETF (ARKK), που είδε την αξία ενεργητικού του, να υποχωρεί κατά -23,36% από τις 31/12/2021.\nΤο ίδιο έχει συμβεί με το ARK Genomic Revolution ARKG ETF (ARKG) που επενδύει σε εταιρίες που προβαίνουν σε έρευνες σχετικές με το ανθρώπινο γονιδίωμα, με πτώση -33,89% από τη αρχή του έτους, με το ARK Next Generation Internet ETF (ARKW) που επενδύει στο διαδίκτυο της «επόμενης ημέρας», με -16,65%, με το ARK Fintech Innovation ETF (ARKF) που επενδύει στο χώρο του fintech, με -17,70%, με το ARK Autonomous Technology & Robotics ETF (ARKQ) που επενδύει στον χώρο της αυτόνομης οδήγησης οχημάτων και της ρομποτικής, με το ARK Space Exploration @ Innovation ETF (ARKX) που επενδύει σε διαστημικά προγράμματα και άλλα.\nΟι μεγαλύτερες συμμετοχές του ARK Innovation ETF (ARKK), είναι σε εταιρείες όπως η Tesla, η Invitae, η Square, η Crisp Therapeutics, η Roku, η 2U, η illumine, η Zillow, η Compugen και η Editas Medicine.\nΈχουν κάτι αρνητικό αυτές οι εταιρείες; Φυσικά και όχι. Είναι πρωτοποριακές εταιρείες, που έχουν μεγάλες πιθανότητες να μεταβάλουν όχι μόνο τον ρου της παγκόσμιας οικονομίας, αλλά και τον ρου της ανθρωπότητας και του κόσμου, όπως τον ξέρουμε μέχρι σήμερα. Είναι πολύ πιθανό οι καινοτόμες αυτές εταιρείες, ή έστω η πλειονότητα τους να συνεχίζουν να παρουσιάζουν και στο μέλλον, τους ίδιους ρυθμούς ανάπτυξης των δραστηριοτήτων τους. Και αυτό διότι φαίνονται ικανές να προσφέρουν σημαντικές απαντήσεις και λύσεις, στον χώρο της καινοτομίας.\nΕίναι όμως αυτό κάτι που αρκεί; Είναι ικανοί οι ρυθμοί ανάπτυξης να διατηρήσουν αυτές τις αποτιμήσεις; Αν οι αποτιμήσεις στηρίζονται στις προσδοκίες, αυτό είναι κάτι που μπορεί να συμβεί. Αν όμως οι αποτιμήσεις στηρίζονται στις κερδοφορίες και στις μερισματικές πολιτικές, δηλαδή σε απτά αποτελέσματα και όχι σε υποθετικές υπεραξίες, τότε πιθανότητα αυτό δεν θα συμβεί.\nΌταν κατά τη διάρκεια του Q3 του 2021, είχαν εκφραστεί οι πρώτες ενστάσεις της επενδυτικής κοινότητας για την αποδοτικότητα του ARK Innovation ETF (ARKK), το οποίο σε αντίθεση με το γενικότερο χρηματιστηριακό πάρτι της Νέας Υόρκης, είχε υποχωρήσει κατά -20%, η Cathie Wood είχε δηλώσει ότι η πτωτική πορεία, αφορούσε κάποιες πρόσκαιρες ρευστοποιήσεις, που δεν ήταν ικανές να μεταβάλουν το πνεύμα και τη στρατηγική της εταιρείας. Ωστόσο διαψεύστηκε πανηγυρικά.\nΣαν απάντηση στις αιτιάσεις των επενδυτών, αλλά και στις σχετικές δηλώσεις του γκουρού της Wall Street Michael Burry, το ARK άρχισε να επενδύσει ακόμα περισσότερο σε εταιρείες που έχουν έκθεση στο bitcoin. Σε εταιρείες που είτε χρησιμοποιούν το bitcoin σαν μέσο συναλλαγών με τους πελάτες τους, είτε έχουν τοποθετήσει μέρος των ρευστών διαθεσίμων τους σε αυτό. Εκ του αποτελέσματος φαίνεται, ότι η κίνηση αυτή δεν βοήθησε το ETF, αλλά αντίθετα το οδήγησε σε ακόμα μεγαλύτερη πτώση.\nΣτο ακόλουθο διάγραμμα της macroaxis, παρακολουθούμε την αρνητική απόκλιση που έχει το ARK Innovation ETF (ARKK), σε σχέση με το σημείο αναφοράς του, που είναι η πορεία του Nasdaq. Έτσι κατά τη διάρκεια του τελευταίου τριμήνου ο Δείκτης του Nasdaq (ΙΧΙC) παρουσιάζει άνοδο της τάξης του +7,15%, ενώ αντίθετα το ARKK σημειώνει πτώση κατά -35,73%.\nΚανείς δεν μπορεί να πει με βεβαιότητα ότι το αστέρι της Cathie Wood και της ARK, έχει δύσει. Πιθανότητα να βγει νικητής στον χρηματιστηριακό μαραθώνιο. Ωστόσο για τους επενδυτές που στρατηγικά θέλουν να πατάνε στα πόδια τους, η εικόνα του αστεριού, είναι πλέον αρκετά θολή.


Στη Fraport από χθες τα 14 αεροδρόμια, καταβλήθηκε το τίμημα του 1,2 δισ. - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΕΛΛΑΔΑ / Στη Fraport από χθες τα 14 αεροδρόμια, καταβλήθηκε το τίμημα του 1,2 δισ.\nΗ Fraport χρηματοδοτεί το έργο με δάνειο ύψους 968 εκατ. και ίδια κεφάλαια 650 εκατ. Όλη η επένδυση, όπως προβλέπεται στον νόμο 4389/2016 που ψηφίστηκε πέρυσι, και είχε αποκαλύψει η «Κ» από τις 25 Οκτωβρίου του 2015, υπάχθηκε στις διατάξεις του νόμου 2687 του 1953 «περί επενδύσεως και προστασίας κεφαλαίων εξωτερικού». Αυτό έγινε διά προεδρικού διατάγματος που υπογράφτηκε την Παρασκευή 7 Απριλίου. Το διάταγμα του 1953 προβλέπει μέτρα και εξασφαλίσεις των κεφαλαίων, εξαίρεση από κάθε πράξη επίταξης ή αναγκαστικής απαλλοτρίωσης, υποχρέωση της ΤτΕ να χορηγεί συνάλλαγμα στον επενδυτή και άλλες ρήτρες προστασίας. Οι προβλέψεις είχαν γίνει το ’53, προκειμένου να προσελκύσει η Ελλάδα ναυτιλιακά κυρίως αλλά και άλλα κεφάλαια. «Η χρήση του σήμερα ισοδυναμεί ενδεχομένως και με μια οιονεί ρήτρα δραχμής», εκτιμούν ορισμένες πηγές.


Αλλεργική κυψελίτιδα - αιτίες, συμπτώματα, διάγνωση και θεραπεία » Πύλη Υγείας / Ιατρική & Υγεία / Ιατρικά άρθρα και ειδήσεις\nΑλλεργική κυψελίτιδα - αιτίες, συμπτώματα, διάγνωση και θεραπεία\nΑλλεργική κυψελίτιδα - ανοσολογικά διαμεσολαβούμενη φλεγμονώδης απόκριση των αναπνευστικών βρογχιολίων και των κυψελίδων, εξελίσσεται σε απόκριση προς τη ροή του εισπνεόμενα αλλεργιογόνα. Η συμπτωματολογία χαρακτηρίζεται κυρίως εισπνευστική δύσπνοιας, βήχα, πόνο στο στήθος, οξεία ρεύμα - γριπώδους κατάσταση. Η διάγνωση της αλλεργικής κυψελίτιδα βασίζεται στα αποτελέσματα σπειρομετρία, ακτίνων Χ και αξονική τομογραφία του θώρακα, η μελέτη των βρογχοκυψελιδική πλύση, βιοψία του πνευμονικού ιστού, το επίπεδο των αντισωμάτων στον ορό. Η θεραπεία της αλλεργικής κυψελίτιδας αρχίζει με την απομάκρυνση του αλλεργιογόνου, πιθανώς το διορισμό των γλυκοκορτικοστεροειδών.\nΑλλεργική κυψελίτιδα - θεραπεία\nΗ Πνευμονολογία εξετάζει διάφορες μορφές αλλεργικής κυψελίτιδας που σχετίζονται με την επαγγελματική παθολογία, καθώς και ότι δεν έχει καμία σχέση με επαγγελματικές δραστηριότητες. Τα πρώτα περιστατικά που περιγράφονται στο 1932 μεταξύ των αγροτών ( «ελαφρά αγρότη»), η δεύτερη πιο συχνή και σημαντική μορφή είναι ένα «ελαφρύ λάτρεις των πτηνών», κοινή σε εκτροφείς περιστεριών. Η συνολική συχνότητα εμφάνισης στον πληθυσμό είναι 42: 100000. Η έγκαιρη θεραπεία της πνευμονίτιδας υπερευαισθησίας μπορεί να αποτρέψει την ανάπτυξη πνευμονικής ίνωσης.\nπυρετός, μυαλγία και αρθραλγία, πονοκέφαλο. Λίγες ώρες μετά την αύξηση της θερμοκρασίας και να ενταχθούν στην σοβαρότητα του πόνου στο στήθος, βήχα με λιγοστά βλεννογόνους απόχρεμψη, δύσπνοια. Με τον αποκλεισμό της επαφής με όλα προκαλέσει σημαντικά συμπτώματα αλλεργιογόνο υποχωρούν εντός 1-3 ημερών x, αλλά μπορεί να επιστρέψει και πάλι μετά από επανειλημμένη εισπνοή αντιγόνου. Η γενική αδυναμία και η δυσκολία στην αναπνοή, που σχετίζονται με τη σωματική άσκηση, παραμένουν για αρκετές εβδομάδες.\nμορφή Υποξεία των αλλεργικών κυψελιδίτις, κατά κανόνα, δεν οφείλεται σε επαγγελματικούς κινδύνους και την έκθεση σε αντιγόνα στο σπίτι. Η έναρξη της νόσου μπορεί να παρουσιάσουν πυρετό, όμως, τις περισσότερες φορές περιορίζεται σε συμπτωματική δύσπνοια στην κόπωση, παραγωγικός βήχας, κόπωση.\nΗ χρόνια αλλεργική κυψελίτιδα μπορεί να αναπτυχθεί όπως και στην έκβαση των επαναλαμβανόμενων επεισοδίων οξείας ή υποξείας διεργασία, και μία φορά μόνο. Η πορεία αυτής της μορφής χαρακτηρίζεται από προοδευτική δύσπνοια, συνεχή βήχα, αδιαθεσία, απώλεια βάρους. Η εμφάνιση των συμπτωμάτων «κνήμες» - μια πάχυνση των φάλαγγες των δακτύλων υποδηλώνει αναπνευστική ανεπάρκεια και είναι κακό προγνωστικό σημείο. χρόνια μορφή της αλλεργικής κυψελίτιδα λογικό αποτέλεσμα είναι η ανάπτυξη της διάμεσης ίνωσης, πνευμονική υπέρταση, πνευμονική καρδιοπάθεια, δεξιά καρδιακή ανεπάρκεια. Στους περισσότερους ασθενείς, η χρόνια βρογχίτιδα σχηματίζεται μετά από 10 ή περισσότερα χρόνια και σε ένα τέταρτο διαγνωσθεί πνευμονικό εμφύσημα.\nο πνευμονολόγος μελετά την ανεύρεση, συμπεριλαμβανομένης της επαγγελματικής, τη σύνδεση των εκδηλώσεων της νόσου με τις περιβαλλοντικές συνθήκες. Αντικειμενικά σε αλλεργικά κυψελίτιδα ανιχνεύεται ταχύπνοια, κυάνωση, ακρόαση - crepitus, ιδιαίτερα στα βασικά περιοχές των πνευμόνων, μερικές φορές συριγμό. Ένας ασθενής με αλλεργική κυψελίδα πρέπει επίσης να συμβουλευτεί έναν αλλεργιολόγο-ανοσολόγο.\nΣτην οξεία πνευμονίτιδα, η ακτινογραφία των πνευμόνων επιτρέπει την ανίχνευση μικρής κόμβου ή διάχυτης διήθησης. σύμφωνα με τη σπιρομετρία, διαπιστώνεται μείωση της GEL και παραβίαση της ανταλλαγής αερίων. Στη χρόνια μορφή της προτύπου ακτίνων Χ δείχνει την ανάπτυξη της πνευμονικής ίνωσης ή «πνεύμονα κηρήθρα» και τη μελέτη της αναπνευστικής λειτουργίας - παρουσία αποφρακτικών και περιοριστικών διαταραχών. Η CT του πνεύμονα είναι μια πιο ευαίσθητη μέθοδος για την έγκαιρη ανίχνευση αλλαγών στον ιστό του πνεύμονα.\nΕργαστηριακά δεδομένα για αλλεργική κυψελίτιδα που χαρακτηρίζεται από αυξημένα επίπεδα IgG και IgM, IgA μερικές φορές, ρευματοειδή παράγοντα. Η μεγαλύτερη διαγνωστική αξία είναι η ανίχνευση αντισωμάτων που καταβυθίζονται στο υποτιθέμενο αντιγόνο. Στο βρογχοκυψελιδικό εκπλύσεις που λαμβάνονται με βρογχοσκόπηση κυριαρχούν λεμφοκύτταρα (Τ κύτταρα), αυξημένη περιεκτικότητα των μαστοκυττάρων. Μπορεί να χρησιμοποιηθεί προκλητική δοκιμές εισπνοής, σε απόκριση προς το οποίο οι ασθενείς αλλεργικοί κυψελιδίτις λίγες ώρες την ανάπτυξη μιας ειδικής απόκρισης (αδυναμία, δύσπνοια, πυρετό, βρογχοσπαστική αντίδραση κλπ).\nΗ βασική στιγμή της θεραπείας της αλλεργικής κυψελίτιδας είναι η εξάλειψη της επαφής με ένα αιτιωδώς σημαντικό αντιγόνο. Με ήπιες μορφές της νόσου, αυτό αρκεί για να καταστείλει όλα τα σημάδια της κυψελίτιδας, οπότε δεν υπάρχει ανάγκη για φαρμακευτική αγωγή. Σε σοβαρή οξεία πνευμονίτιδα ή προόδου της χρόνιας μορφών δείχνει την αντιστοίχηση των γλυκοκορτικοειδών (πρεδνιζολόνη). Σε ασθενείς με ανθεκτικές μορφές της νόσου στα κορτικοστεροειδή έλαβε θετική απάντηση στο διορισμό D-πενικιλλαμίνη και κολχικίνη. Συμπτωματική θεραπεία των αλλεργικών κυψελίτιδα διεξάγεται χρησιμοποιώντας εισπνεόμενα βρογχοδιασταλτικά, εισπνεόμενα βρογχοδιασταλτικά, θεραπεία με οξυγόνο.\nη καρδιοπνευμονική ανεπάρκεια είναι σχετικά δυσμενής.


Οίμος-Αθήνα: ΝΑ ΚΡΑΤΗΣΟΥΜΕ ΤΑ ΚΟΙΤΑΣΜΑΤΑ ΤΗΣ ΕΘΝΙΚΗΣ ΜΑΣ ΜΝΗΜΗΣ ΣΑΝ ΑΝΤΙΔΟΤΟ ΣΤΗΝ «ΑΜΝΗΣΙΑ» ΤΟΥ ΕΛΛΗΝΟΦΩΝΟΥ ΕΘΝΟΜΗΔΕΝΙΣΜΟΥ\nΛίγες ημέρες μετά την λήξη της Δ’ Εθνοσυνέλευσης του Άργους, το φθινόπωρο του 1829, τελείωσαν τα πολεμικά γεγονότα της Ελληνικής Επανάστασης.\nΟι επιχειρήσεις από τον τακτικό πλέον ελληνικό στρατό στην Ρούμελη, υπό την διοίκηση του Δημητρίου Υψηλάντη κατ’ εντολήν του Κυβερνήτη Ιωάννη Καποδίστρια, ανάγκασαν τους Τούρκους της Αττικο-Βοιωτίας σε δεινή ήττα και συνθηκολόγηση.\nΟι Τούρκοι δέχτηκαν να εκκενώσουν την Ανατολική Στερεά, την ώρα που οι τρεις σύμμαχες δυνάμεις -Γαλλία, Ρωσία και Αγγλία- διαβουλεύονταν για την τύχη των εξεγερμένων Ελλήνων.\nΜετά την μάχη στο στενό πέρασμα της Πέτρας, μεταξύ της Λειβαδιάς και των Θηβών (12 Σεπτεμβρίου 1829), που ήταν η τελευταία μάχη του πολέμου της Ανεξαρτησίας, εκείνη την ώρα των κρίσιμων αποφάσεων, ο Αρχιστράτηγος Δημήτριος Υψηλάντης συμβουλεύτηκε, χαριτολογώντας, έναν γέρο Τούρκο δερβίση, γνωστό για την θυμοσοφία του και την προφητική του ικανότητα, για το μέλλον της Ελλάδας…\nΑυτός, όπως μας λέει ο ιστορικός Νίκος Σβορώνος στα «Ανάλεκτα Ελληνικής Ιστορίας», χωρίς δισταγμό τού αποκρίθηκε:\n«Η καταγωγή είναι φορτίον βαρύτατο, το οποίο όστις δεν το φέρει μετά ΤΙΜΗΣ, αναγκάζεται να το σύρει μετ’ αισχύνης…», έλεγε ο Ιωάννης ο Λεβαδεύς (1805-1871), ένας σημαντικός ιατρός, μαθηματικός και καθηγητής Φυσικών του 19ου αιώνα.\n«Είμαστε ένας λαός με παλικαρίσια ψυχή, που κράτησε τα βαθιά κοιτάσματα της μνήμης του σε καιρούς ακμής και σε αιώνες διωγμών και άδειων λόγων», έλεγε ο Γ. Σεφέρης και αυτή την μνήμη αν την απαρνηθούμε, θα γίνουμε απόκληροι της ιστορίας.\nΚι όλα αυτά όχι γιατί νικηθήκαμε σε κάποιον πόλεμο, όχι γιατί το κράτος δεν μπορεί πραγματικά να ελέγξει τα σύνορά του, όχι γιατί οι Έλληνες αποφασίσαμε μαζικά να αυτοκτονήσουμε.\nΌλα αυτά συμβαίνουν γιατί είμαστε θύματα μιας μεγάλης και σκοτεινής χειραγώγησης και τόχουμε ξαναπεί πολλές φορές. Ο κύκλος όσων βιώνουμε σήμερα ξεκίνησε από μια μεγάλη προδοσία και μια άνανδρη εισβολή.\nΕδώ και 46 χρόνια, μια δύναμη κατοχής 50.000 ανδρών, με τα όπλα προτεταμένα, απαγορεύει στους Ελληνοκύπριους αδελφούς μας να γυρίσουν στην γη που γεννήθηκαν.\nΚαι θρασύτατα μας απειλεί να γίνει το ίδιο στο Αιγαίο και στην Θράκη με τις πλάτες των δυτικών μας «συμμάχων» και της δικής μας ενδοτικής πολιτικής ηγεσίας, όλων των κομμάτων εξουσίας.\nΌλη αυτή την περίοδο, τελικά, δεν καταφέραμε την πραγματική εθνική ανεξαρτησία γιατί, όπως προφήτευσε ο δερβίσης, την δουλοπρέπεια του ραγιά την αντικαταστήσαμε με μια «ψευδοφάνεια», εξαρτημένοι από την Δύση, χάνοντας σταδιακά την γνησιότητά μας σαν Έλληνες, προσπαθώντας να γίνουμε κάτι διαφορετικό απ’ αυτό που πραγματικά είμαστε.\nΤην εξήγηση αυτή έχει δώσει, κατονομάζοντάς την ως την «πρώτη μάστιγα» της νεοελληνικής ζωής, ο νομπελίστας Οδυσσέας Ελύτης (1911-1996), ένας από τους σπουδαιότερους Έλληνες ποιητές, εκπρόσωπος της μεγάλης λογοτεχνικής γενηάς του ’30.\nΚαι να θέλουμε, όμως να ξεχάσουμε την ταυτότητά μας, όπως μας προτείνουν πολλές τηλε-περσόνες της γκλόμπαλ προπαγάνδας και πολιτικοί του εθνομηδενισμού, υπάρχουν τόσο βαθειά χαραγμένες εγγραφές στο DNA μας από την πρώτη Άλωση της Πόλης, που δεν μας το επιτρέπουν.\nΟ Ελληνισμός γνωρίζει αυτό που λένε και τα δημοτικά τραγούδια: ανατολικά με δέρνει ο Τούρκος, από δυτικά με καταστρέφει ο Φράγκος και μέσα στο εσωτερικό καραδοκεί η διχόνοια να μ’ αποτελειώσει.\nΟι άσπονδοι φίλοι μας στην Δύση ακόμα δεν μπορούν να χωνέψουν ότι υπήρξε εξ αρχής ελληνοποιημένο το Βυζάντιο, που περιελάμβανε τον χώρο της μητροπολιτικής Ελλάδας, την Μικρά Ασία και μεγάλο μέρος των ελληνιστικών επαρχιών, καθώς και την Μεγάλη Ελλάδα προς τα δυτικά.\nΌλοι ανεξαιρέτως οι γειτονικοί λαοί αναγνώριζαν την ελληνικότητα σε αυτό. Οι Βόρειοι και οι Δυτικοευρωπαίοι αποκαλούσαν τους υπηκόους της Αυτοκρατορίας «Γραικούς», όπως έκαναν πάντα με τους Έλληνες.\nΓια τους ανατολικούς λαούς, το «Ρωμιός» αντικατέστησε το «Έλληνας» ή, το πιο γνωστό, «Γιουνάν» (Ίωνας), το οποίο εννοιολογικά είναι το ίδιο πράγμα.\nΑυτό φάνηκε και στην πρόσφατη κυβερνητική επιλογή να εορτασθούν τα 200 χρόνια από το ’21 με μια επίσημη Επιτροπή, η οποία παραπέμπει στην «πολυπολιτισμικότητα» και την αποκαθήλωση των ηρώων της Επανάστασης μέσα από μεταμοντέρνα, μηδενιστικά, νεολογήματα…\nΑυτού του τύπου οι παραχαράξεις της ιστορίας, η υιοθέτηση μιας οπτικής που απεχθάνεται τα σύμβολα και τις εθνικές παραδόσεις, η απεμπόληση κάθε πατριωτικού, λαϊκού, προτύπου είναι μια «πολιτισμική πανδημία» με την οποία έχουν μολύνει την χώρα οι ολιγάριθμοι -πραγματικά- ανθέλληνες του πολιτικού, μιντιακού και ακαδημαϊκού κατεστημένου, που υποσκάπτουν συστηματικά το παρόν και το μέλλον του Ελληνισμού.